Dua produk mi segera ditarik semula dari pasaran

0

BANGI, Rabu – Dua produk mi segera iaitu Mi Kari Putih Penang Alai dari Malaysia dan Mi Segera jenama Indomie Perisa Ayam Spesial diarah untuk menarik balik penjualannya dari pasaran.
Perkara ini susualan daripada Pihak Berkuasa Kesihatan Taiwan mendapati bahawa terdapat ethylene oxide di dalam kedua-dua produk tersebut.
Ketua Pengarah Kesihatan, Datuk Dr. Muhammad Radzi Abu Hassan berkata, ethylene oxide adalah sebatian gas kimia yang karsinogenik dan sering digunakan untuk membunuh makhluk perosak seperti serangga.
Ia juga digunakan sebagai bahan aktif dalam bahan pencuci namun tidak dibenarkan penggunaannya pada permukaan yang bersentuhan makanan.
“Bagi sampel Mi Kari Putih Penang Alai, persampelan di Malaysia mendapati ia mematuhi perundangan.
“Meskipun begitu, bagi memastikan kawalan keselamatan makanan yang berterusan, pihak kementerian telah mengeluarkan arahan kepada pihak syarikat untuk penarikan balik secara sukarela produk Mi Kari Putih Penang Alai bagi batch berkaitan yang mempunyai tarikh luput 25 Ogos 2023 dari pasaran tempatan sekiranya ada,” katanya dalam kenyataan.
Beliau juga mengesahkan bahawa terdapat kemasukan produk mi segera jenama Indomie Perisa Ayam Spesial keluaran negara Indonesia ke negara ini, berdasarkan semakan data dari Food Safety Information System of Malaysia.
“Dalam hal ini, kami telah mengeluarkan arahan untuk tindakan Tahan, Uji dan Lepas bagi produk mi segera jenama Indomie Perisa Ayam Spesial di semua pintu masuk negara dan meminta pihak syarikat menarik balik secara sukarela produk terlibat dari pasaran,” katanya.
Tambah Muhammad Radzi, Bahagian Keselamatan dan Kualiti Makanan telah menjalankan pemantauan keselamatan makanan yang berterusan ke atas produk makanan berkaitan yang dijual di pasaran tempatan mahupun yang diimport, lanjutan daripada isu penarikan semula produk Mi Sedaap keluaran negara Indonesia yang mengandungi ethylene oxide pada tahun lalu.
“Hasil pemantauan dari 2022 sehingga kini ke atas 36 sampel produk mi segera pelbagai jenama di pasaran tempatan, didapati 11 sampel produk Mi Sedaap telah mengandungi ethylene oxide dan tindakan penguatkuasaan telah diambil.
“Tindakan yang diambil termasuk kompaun, tindakan mahkamah dan penarikan balik produk dari pasaran. Pihak kementerian sentiasa peka dan prihatin terhadap perkara yang boleh mengancam kesihatan pengguna. Pengguna dinasihatkan tidak mengambil atau memakan produk terlibat,” katanya. – UTUSAN


‘Halang hak rakyat, sekat peruntukan pembangkang, jawablah di akhirat kelak’

0

BANGI, Rabu – Ahli Parlimen Arau, Datuk Seri Shahidan Kassim, menegaskan bahawa peruntukan Ahli Parlimen yang belum disalurkan kepada wakil pembangkang sehingga kini.

Beliau berkata, bahawa peruntukan itu adalah hak milik rakyat dan bukan hak milik mutlak Perdana Menteri.
Peruntukan berkenaan katanya, sudah diluluskan di Parlimen, maka tidak perlu ada timbul isu surat permohonan atau surat tawaran oleh Perikatan Nasional (PN)

“Beginilah, wang itu mereka nak bagi, bagi! Kalau tak bagi pun, bukan duit mereka, itu wang rakyat.
“Kerajaan kini sengaja melengah-lengahkan wang milik rakyat yang akan digunakan untuk membantu rakyat (menerusi Ahli Parlimen masing-masing), jika mati esok, mereka jawablah di akhirat kelak,” katanya.
Shahidan turut menegaskan bahawa tidak perlu adanya surat atau permohonan jika peruntukan sudah diluluskan.
Beliau berkata lagi, Perkara ini tidak akan berlaku jika PN memerintah negara kerana wang rakyat sememangnya akan digunakan untuk rakyat.
“PN takkan buat kerja macam ni, hak orang serahkan cepat, bukan menyusah dan melengah-lengahkan tak ketahuan, PN tak begitu, kami tak buat kerja macam ni,” tegasnya.
Shahidan juga berkata, Ketua Whip PN, Datuk Seri Takiyuddin Hassan, juga sudah bertemu dengan Timbalan Perdana Menteri, Datuk Seri Fadillah Yusof.
“Mereka sudah berjumpa, bila saya tak pasti saya cuma melihat gambar pertemuan mereka di aplikasi WhatsApp kami,” katanya.
Sementara itu, Timbalan Presiden PAS yang juga Ahli Parlimen Kubang Kerian, Datuk Tuan Ibrahim Tuan Man mengakui bahawa beliau tidak mengetahui perkembangan mengenai agihan peruntukan kepada Ahli Parlimen Pembangkang.
“Saya tiada maklumat, kena tanya Datuk Seri Hamzah atau Datuk Seri Takiyuddin. Mereka dalam Jawatankuasa perundingan,” jawabnya ringkas.
Setakat ini, Datuk Seri Hamzah Zainuddin dan Datuk Seri Takiyuddin Hassan, tidak menjawab panggilan ketika dihubungi untuk mendapatkan komen.
Terdahulu, Fadillah dilaporkan berkata, Kerajaan Perpaduan tidak menetapkan syarat kepada PN untuk mendapatkan agihan peruntukan kepada Ahli Parlimen Pembangkang.
Sebaliknya, beliau berkata, kerajaan masih menunggu tawaran rasmi daripada blok pembangkang itu seperti yang dilakukan ketika pentadbiran Perdana Menteri, Datuk Seri Ismail Sabri Yaakob, yang menandatangani memorandum persefahaman (MoU) dengan pembangkang sebelum ini.
Katanya, walaupun PN yang memulakan isu meminta peruntukan turut diagihkan kepada Ahli Parlimen pembangkang, namun mereka tidak memberikan maklum balas sewajarnya apabila diminta mengemukakan tawaran rasmi.
Ketika kempen Pilihan Raya Umum ke-15 (PRU15), Pakatan Harapan yang diketuai Datuk Seri Anwar Ibrahim, menerusi manifestonya, berjanji mengagihkan Peruntukan Pembangunan Kawasan (CDF) yang saksama kepada semua Ahli Parlimen.
Bagaimanapun, peruntukan itu tidak disebut oleh Perdana Menteri yang juga Menteri Kewangan ketika membentangkan Belanjawan 2023 pada Februari lalu.


Khartoum jadi bandar hantu, ribuan penduduk larikan diri

0

BANGI, Selasa –
Khartoum kini sudah jadi negara hantu apabila beribu-ribu lagi penduduk melarikan diri dari ibu negara Sudan itu pada Isnin.

Perebutan kuasa antara Angkatan Tentera Sudan (SAF) dan kumpulan separa tentera Pasukan Sokongan Pantas (RSF) telah menyebabkan keganasan di seluruh Sudan selama lebih seminggu.

Memetik Reuters, penduduk terpaksa menempuh perjalanan yang panjang dan berbahaya dari pertempuran jalanan yang berterusan dan serangan udara yang menyebabkan korban awam yang besar.

Ada yang menuju ke utara melalui jalan darat ke sempadan Mesir dengan bas yang sesak dengan timbunan bagasi yang tinggi diikat pada mereka.

Artikel berkaitan

Jakel perkenal `Baju Raya Rahmah’ serendah RM148

Mayat nelayan ditemukan dalam perut buaya

Nurul Izzah tidak terima sebarang elaun – Anwar

“Ismail Tak Usah Salahkan 12 Menteri PN”- Tun M

Sekolah vernakular tidak patut wujud – BERJASA

Khartoum, the capital of Sudan, is quickly becoming a ghost town as residents flee the city
pic.twitter.com/kGHIK0yU0n

— Reuters (@Reuters)
April 25, 2023

Selebihnya mereka memandu ke timur laut ke Pelabuhan Sudan yang melibatkan pemanduan sehingga 24 jam dengan peningkatan laporan rompakan kenderaan melalui kedua-dua perjalanan itu.

Ramai di Khartoum bimbang bahawa puak-puak yang bersaing untuk menguasai bandar itu akan meningkatkan perebutan kuasa mereka apabila pemindahan warga asing selesai.

Bagaimanapun,  SAF dan kumpulan separa tentera RSF  bersetuju dengan gencatan senjata selama 72 jam bermula pada Selasa setelah digesa oleh Setiausaha negara Amerika Syarikat (AS), Antony Blinken.

We need to make more noise online like we did last time to get the students evacuated from Sudan. The Kenyan embassy so far has been of no help! This was the situation on one of the iftars !

EVACUATE KENYAN STUDENTS IN SUDAN!
pic.twitter.com/YJC6pDIg7Q

— Jon Snow- Geller 🇵🇸🇵🇸🇵🇸 (@hooyomatalo)
April 24, 2023

Sementara itu, Amerika Syarikat dan United Kingdom (UK) mengumumkan bahawa mereka telah menerbangkan diplomat keluar dari negara itu pada Ahad.

Perancis, Jerman, Itali, Sepanyol, negeri-negeri Arab dan Asia turut berlumba-lumba untuk mengeluarkan rakyat mereka dari negara itu.

Lebih 1,000 warga Kesatuan Eropah telah dibawa keluar dari Sudan, menurut kemas kini daripada ketua dasar luar EU pada pagi Isnin.

Pertempuran antara SAF dan kumpulan separa tentera RSF pada 15 April telah membunuh sekurang-kurangnya 427 orang, melumpuhkan hospital dan perkhidmatan lain, dan menjadikan kawasan kediaman sebagai zon perang.


KKM cadang pemakaian semula pelitup muka ke sekolah

0

BANGI, Rabu – Bimbang peningkatan kembali kes COVID-19 serta penemuan varian baharu dikenali sebagai XBB.1.16 atau Arcturus, Kementerian Kesihatan (KKM) akan membuat langkah untuk menggalakkan semula pemakaian pelitup muka di semua sekolah.

Menteri Kesihatan, Dr Zaliha Mustafa, berkata beliau akan mengadakan pertemuan segera dengan Menteri Pendidikan, Fadhlina Sidek, untuk membincangkan perkara itu bagi mengelakkan penularan semula COVID-19 di sekolah.
Tambah beliau, garis panduan berhubung prosedur operasi standard (SOP) membabitkan murid dan pelajar di sekolah akan dikeluarkan sebelum mereka kembali bersekolah pada 2 Mei ini selepas cuti Aidilfitri.

Katanya lagi beliau  akan bertemu Fadhlina pada  minggu ini untuk membincangkan garis panduan mengapa kita perlu mengawal penularan COVID-19 di sekolah, terutama selepas adanya varian baharu Arcturus.
“SOP berhubung kawalan COVID-19 itu akan dikeluarkan sebelum pelajar kembali ke sekolah pada 2 Mei ini sebagai langkah berjaga-jaga”, katanya.
Ini penting katanya kerana Kementerian bimbang jika ada murid terkena jangkitan selepas bergerak ke sana dan ke sini sepanjang cuti raya yang mungkin menyebabkan COVID-19 kembali menular di sekolah.


Perjuangan PAS sudah berubah – Mohammad Agus

0

BANGI, Rabu – Ketua Pengarah Jabatan Komuniasi Komuniti (J-Kom), Datuk Dr Mohammad Agus Yusoff mendakwa Parti PAS kini cenderung menyerang pihak yang berbeza pendapat dengannya secara berjemaah.

Keseluruhan Perjuangan PAS juga sudah berubah apabila parti ini memperlekeh kebenaran yang dibangkitkan oleh pihak lain, selain menampakkan kegelojohan memanipulasi Islam dalam memburu kekuasaan.

“Saya dibesarkan dalam keluarga PAS. Sehingga umur dewasa, saya masih menyokong PAS biarpun bukan ahli PAS. Asas ketertarikan saya mudah. PAS memperjuangkan keadilan Islam dan keadilan sosial.

“Namun, kini PAS sudah berubah total. Perjuangannya penuh dengan retorik agama dan memperkudakan agama untuk mendapatkan kuasa.

Artikel berkaitan

82.8 Peratus Remaja Lengkap Divaksinasi

MOTAC tidak wajar letak pegawai fasih Bahasa Mandarin di KLIA

SPRM buka kertas siasatan isu dana RM600 bilion

JBPU batal pemilihan UMNO Bahagian Tumpat

Ceti haram hina agama Islam, PPIM gesa KDN, JAKIM bertindak

“Nampak kegelojohan PAS memanipulasikan Islam untuk memburu kekuasaan. Sebarang perbezaan pendapat dengan pandangannya akan diserang secara berjemaah,” katanya dalam hantaran di Facebook, hari ini.

Tambahnya lagi, parti itu seharusnya ditolak.

“Saya fikir politik PAS sebegini perlu ditolak. Saya harap sangat anak muda dan pengundi yang mahu negara kita maju dan harmoni menolak politik sebegini. Negara kita perlu aman untuk rakyatnya hidup sejahtera.

“Mujur, dalam PRU (Pilihan Raya Umum) lalu, kata-kata “Kito sudah cukop jumloh. Esok angkat sumpoh” tidak menjadi kenyataan,” katanya.

Tambahnya lagi, serangan yang dilakukan parti itu penuh emosi, tanpa adab dan akhlak sehinggakan orang yang ditujukan itu diberikan berbagai-bagai gelaran yang kurang elok untuk didengar.

“Karakter kita dicemarkan. Kekuatan mental kita dilumpuhkan. Kita dituduh menolak Islam.

“Tidak cukup dengan agama, PAS turut memperjuangkan isu kaum dan bangsa yang dahulunya mereka katakan asabiah yang perlu ditolak,” katanya.

Beliau juga berpandangan bahawa PAS berubah dengan ketara sekali, malah, para pengikut dan pentaksubnya ada daripada golongan cerdik pandai dan golongan yang profesional.

“PAS dahulu dan sekarang banyak berbeza. Dahulu PAS pertahankan kebenaran, kini PAS perlekehkan kebenaran

“Misalnya, saya timbulkan isu air, sampah dan jalan sempit di Kelantan, penyokong PAS menafikannya dengan pelbagai cemuhan. Menakjubkan, mereka bahagia dengan kekurangan yang ada asalkan ‘PAS perjuangkan Islam’.

“Bagi penyokong PAS, hanya mereka sahaja yang memperjuangkan Islam. Bagi saya, ini wajah PAS yang jumud dan keliru,” katanya.

Beliau turut menambah, bahawa beliau tidak selesa dengan politik PAS sekarang kerana apabila parti itu ditegur dan dikritik akan dianggap sesat dan jahat

“Dahulu PAS lihat rasuah itu jijik, kini PAS lihat rasuah itu derma. Politik PAS tidak ada lagi kasih sayang. Yang ada hanyalah kebencian bagi mereka yang berbeza dengannya. Menyokong PAS, mereka menjanjikan syurga dan menentang PAS mereka diugut dengan neraka,” katanya.


Petisyen Parlimen Segamat ditolak, Ramasamy kemuka rayuan

0

BANGI, Rabu – Tan Sri M. Ramasamy yang juga merupakan calon Barisan Nasional (BN) memfailkan rayuan kepada Mahkamah Persekutuan berhubung keputusan Mahkamah Tinggi yang menolak petisyen pilihan rayanya untuk mencabar keputusan kerusi Parlimen Segamat semasa pilihan raya umum ke-15 (PRU15) pada November tahun lepas.
Notis rayuan itu difailkan pada 14 April lalu.
Namun begitu, Mahkamah Tinggi Muar, Johor menolak petisyen Ramasamy selepas memutuskan bahawa terdapat ketidakpatuhan terhadap keperluan Akta Kesalahan Pilihan Raya dan Peraturan Petisyen Pilihan Raya pada 3 April lepas.
Ramasamy yang juga Bendahari MIC bertanding sebagai calon BN bagi kerusi Parlimen Segamat pada PRU15 namun tewas kepada calon Pakatan Harapan R. Yuneswaran.
Yuneswaran menang dengan majoriti 5,669 undi dalam pertembungan empat penjuru, berdepan Ramasamy, P. Poobalan (Perikatan Nasional) dan Syed Hairoul Faizey (Pejuang).
Rayuan Ramasamy ditetapkan untuk pengurusan kes di hadapan Timbalan Pendaftar Mahkamah Persekutuan pada 9 Mei.
Dalam petisyennya, Ramasamy memohon antara lain, pengisytiharan bahawa pilihan raya Parlimen Segamat adalah terbatal dan Yuneswaran tidak boleh dipilih sebagai Ahli Parlimen.
Dalam alasan penghakimannya, hakim Mahkamah Tinggi Mohd Radzi Abdul Hamid berkata petisyen tidak seharusnya berdasarkan inferens dan andaian tetapi berdasarkan fakta sebenar dan material.
Hakim juga bersetuju dengan hujah peguam yang mewakili Yuneswaran bahawa petisyen Ramasamy tidak mempunyai fakta material yang jelas dan tepat.
Mohd Radzi telah menerima bantahan awal responden iaitu Yuneswaran, pegawai pengurus pilihan raya bagi kawasan Parlimen Segamat dan Suruhanjaya Pilihan Raya supaya petisyen Ramasamy ditolak.
Bantahan awal yang dibangkitkan oleh responden termasuk bahawa Ramasamy gagal mematuhi Peraturan 15(4) Kaedah-Kaedah Petisyen Pilihan Raya 1954 berkaitan afidavitnya dan kegagalannya mematuhi Peraturan Petisyen Pilihan Raya berkenaan fakta merayu dalam petisyennya yang tidak mampu mengekalkan perisytiharan yang dimohon. – Bernama


Profesor wanita Melayu pertama meninggal dunia

0

BANGI, Rabu – Bekas Dekan Universiti Malaya (UM) yang juga Profesor Wanita Melayu pertama, Puan Sri Prof Dr Fatimah Hamid Don dilaporkan meninggal dunia di Hospital Tawakal di sini, awal pagi ini.

Balu kepada Allahyarham Tan Sri Ishak Pateh yang berusia 89 tahun itu menghembuskan nafasnya yang terakhir pada jam 2.35 pagi dan jenazah Allahyarham dijangka akan dibawa ke Masjid Tun Abdul Aziz, Seksyen 14 Petaling Jaya, pada jam 10 pagi tadi.

Jenazah akan dimandikan dan dikafankan di masjid berkenaan sebelum dibawa ke Tanah Perkuburan Islam Taman Medan, Petaling Jaya, untuk dikebumikan selepas solat zohor.

Allahyarham yang berasal dari Batu Gajah, Perak, memperoleh Ijazah Kedoktoran (Pengajaran dan Kurikulum) dari Universiti California, Amerika Syarikat pada 1971.

Artikel berkaitan

Gangguan Seksual, Polis Sahkan Kereta Peronda milik IPD Petaling Jaya

Kerajaan lulus peruntukan RM30 juta untuk kamera badan PDRM

Anwar ketuai kerajaan PH, bukan Kerajaan Perpaduan – Gerakan

Saarani, Tengku Zafrul menang tanpa bertanding, Khir Toyo buat kemunculan

Kes cerai di Perlis dibicarakan secara tertutup

Beliau memulakan kerjayanya sebagai pensyarah di Fakulti Pendidikan, UM dan dinaikkan pangkat kepada Prof Madya pada 1974 serta dilantik menjadi Dekan pada tahun 1975 sebelum bersara sebagai Professor pada tahun 1990.

Beliau juga pernah dilantik sebagai Profesor Perkembangan Kurikulum merangkap pakar Runding Kurikulum, Kementerian Pendidikan.

Sumbangan beliau sangat besar dalam bidang pendidikan di Malaysia apabila aktif dalam membangunkan dasar dan menaiktaraf kehidupan golongan wanita.

Beliau juga pernah berkhidmat sebagai pakar dan menjadi ahli jawatankuasa dalam berbagai-bagai organisasi serta penubuhan selain dilantik sebagai penasihat bagi beberapa organisasi pendidikan.

Allahyarham juga dianugerahkan pelbagai pingat dan darjah kebesaran antaranya ialah, Darjah Setia Diraja Kedah, Pingat Emas Tun Fatimah daripada Majlis Kebangsaan Pertubuhan-pertubuhan Wanita Malaysia dengan gelaran Srikandi, Ijazah Kehormat Doktor Persuratan daripada Universiti Perguruan Sultan Idris dan juga Profesor Emeritus oleh UM.

Di peringkat antarabangsa pula, beliau diberi pengiktirafan Pi Lambda Theta (daripada Alpha Delta, University of California, Los Angeles, 1971), Citizen of the Age of Enlightenment Award (World government of the Age of Enlightenment-Maharishi European Research University, 1976), Honorary Fellowship of the International Understanding Honor Society, Ohio University, Athens (1985) dan menjadi ahli seumur hidup International Council on Education for Teaching, Washington DC, Amerika Syarikat.


Projek Pulau Pinang Selatan yang dibantah diluluskan

0

BANGI, Rabu – Projek penambakan Pulau Pinang Selatan (PSI) mendapat kelulusan akhir daripada pengawal selia alam sekitar persekutuan.

Ketua Menteri Pulau Pinang, Chow Kon Yeow berkata kelulusan itu diberikan Kementerian Sumber Asli, Alam Sekitar dan Perubahan Iklim dengan 71 syarat di bawah pelan pengurusan alam sekitar terperinci.

“Perlu ditegaskan semua kerja penambakan akan bermula selepas pelan pengurusan alam sekitar diberikan kelulusan,” katanya di Komtar.

Projek itu sebelum ini mendapat tentangan hebat daripada nelayan, pencinta alam sekitar dan kumpulan pesara kerajaan G25 atas kebimbangan ia akan menjejaskan ekosistem marin.

Dengan surat kelulusan bertarikh 11 April lalu, Chow berkata, Pulau Pinang sedia menambak tiga pulau di bawah PSI, walaupun kerja hanya akan bermula di pulau pertama di pantai bersebelahan landasan Lapangan Terbang Bayan Lepas.

Katanya, 71 syarat itu termasuk pelan pengurusan impak sosial dan pelan induk mengimbangi ekologi.

Projek penambakan RM10 bilion itu ialah inisiatif kerajaan negeri untuk membiayai Pelan Induk Pengangkutan Pulau Pinang bernilai RM46 bilion melalui penambakan tiga pulau buatan manusia seluas 1,620ha di Permatang Damar Laut.

Artikel berkaitan

UMNO Tewas DI TANGAN DAP

Dewan Rakyat lulus RUU Pemansuhan Hukuman Mati Mandatori 2023

Agama dihina, tanah semakin hilang dan nasib Muslim ditekan

Varian baharu Covid-19 `Kraken’ – mula ancam dunia

KPWKM tidak kompromi kualiti makanan di PPS

Rakan pelaksana projek PSI, SRS Consortium Sdn Bhd (SRS) akan menambak sebuah daripada tiga pulau itu. Rakan konsortium Gamuda akan membayar RM3.8 bilion untuk menambak separuh daripada Pulau A sebagai sebahagian usaha sama 30:70 dengan syarikat berkaitan kerajaan negeri, dengan bahagian terbesar dipegang SRS.

SRS akan menambak separuh lagi pulau itu apabila terdapat permintaan.- FMT


Rumah terbuka Malaysia MADANI gelojoh, mencabar maruah negeri

0

BANGI, Rabu – Perikatan Nasional (PN) menganggap langkah kerajaan mengadakan siri Rumah Terbuka Malaysia Madani di enam negeri sebagai tindakan yang gelojoh serta mencabar maruah kerajaan negeri.

Timbalan Setiausaha Agung PN, Datuk Seri Takiyuddin Hassan berkata, malah program tersebut tidak menyumbang kepada pembinaan hubungan yang baik di antara kerajaan pusat dan negeri.

“Tindakan melangkahi sempadan hormat dan adab antara kerajaan Pusat dan kerajaan negeri dalam konteks ini jelas mencabar imej serta maruah negeri-negeri dan tentulah tidak akan menyumbang kepada hubungan baik dan saling mempercayai antara kedua-dua belah pihak.

“Keadaan ini juga tentulah tidak bermanfaat kepada rakyat dan negara serta usaha dan cita-cita untuk mewujudkan sebuah persekutuan yang kuat dan saling mengukuhkan,” katanya menerusi kenyataan pada Rabu.

Terdahulu, kerajaan bercadang mengadakan program membabitkan Perdana Menteri Anwar Ibrahim dengan orang awam di Kedah, Pulau Pinang, Kelantan, Terengganu, Selangor dan Negeri Sembilan tidak lama lagi.

Artikel berkaitan

Tun Faisal sertai BERSATU

Azan dua minit awal, jemaah diminta qada puasa

Ambil Langkah Berjaga-Jaga Elak Gelombang Keempat – Pakar

Mangsa Macau Scam ‘berputih mata’, wang simpanan KWSP RM141,000 lesap

PAS tawan 32 kerusi, BN-PH pulang dengan tangan kosong

Bagaimanapun, program itu dikecam pembangkang kerana dianggap menjadi cara kerajaan pusat berkempen kerana keenam-enam negeri terbabit bakal mengadakan pilihan raya tidak lama lagi.

Takiyuddin yang juga Setiausaha Agung PAS berkata, enam majlis sambutan Aidilfitri itu jauh tersasar dari matlamat sebenar perayaan berkenaan kerana menyasarkan lokasi yang akan mengadakan pilihan raya negeri (PRN).

Katanya, sambutan bersiri itu melanggar konvensyen dan adab hubungan di antara kerajaan pusat dan negeri-negeri dari segi wibawa dan bidang kuasa masing-masing.

“Enam majlis sambutan Hari Raya di enam negeri yang bakal menghadapi Pilihan Raya Negeri (PRN) tentulah akan mencetuskan persoalan mengenai motif dan tujuan ia diadakan. Langkah sebegini sekiranya dikatakan untuk meraikan hari kebesaran Agama serta muhibah umat iaitu Hari Raya Aidilfitri, ternyata jauh tersasar dan jelas akan tercemar.

“Ini kerana ia tidak lagi boleh dipisahkan daripada motif politik dan persaingan pengaruh menjelang PRN yang bakal berlaku beberapa bulan sahaja lagi,” katanya.

Menurut Takiyuddin, adalah lebih manis jika kerajaan mengekalkan amalan pembahagian tradisi tersebut dengan menganjurkan rumah terbuka utama di peringkat kebangsaan sahaja.

Langkah berkenaan, tambah bekas menteri di Jabatan Perdana Menteri itu, menunjukkan tanda hormat terhadap wibawa dan bidang kuasa negeri.

“PN juga merakamkan kebimbangan berhubung kemungkinan berlakunya penyalahgunaan agensi dan jentera kerajaan dalam penganjuran majlis-majlis sambutan ini kerana motif politiknya sudah tidak boleh disorok lagi.

“Justeru, kerajaan perlu memberi jaminan ia tidak berlaku, selain memastikan semua janji dan slogan tentang salah guna kuasa, penyalahgunaan jentera dan kelemahan pengurusan yang diwarwarkannya sebelum ini tidak hanya tinggal slogan dan janji di bibir semata-mata,” katanya.


Sudan : 459 maut, 4,072 cedera akibat konflik bersenjata

0

BANGI, Rabu –
Pergolakan yang berlaku antara Angkatan Tentera Sudan dan pasukan separa tentera Rapid Support Forces (RSF) selama berminggu-minggu di Khartoum, Sudan telah menyebabkan angka terkorban meningkat.

Memetik Reuters, Wakil Pertubuhan Kesihatan Sedunia (WHO) Sudan, Dr Nima Saeed Abid berkata sekurang-kurangnya 459 orang maut manakala 4,072 orang lagi cedera namun jumlah itu kemungkinan di bawah angka yang sebenar.

Menurut Dr Nima Saeed, WHO mengesahkan sebanyak 14 serangan ke atas sektor penjagaan kesihatan sejak keganasan bermula dengan lapan kematian, dua kecederaan sementara fasiliti hospital juga mengalami kerosakan.

“Ini amat berbahaya kerana terdapat banyak sampel dalam makmal termasuk taun, terdapat risiko kesihatan biologi yang melampau dikaitkan dengan kerja ini.

Artikel berkaitan

Siasatan tiga pemimpin parti politik sentuh 3R di peringkat akhir – KPN

Iklan Jual Minyak Masak Secara ‘Online’ Diturunkan

Penempatan haram PATI seluas dua padang bola dibongkar

KDN rampas pelbagai jenis Al-Quran tiada perakauan bernilai lebih RM1juta

MUDA dakwa disisih Anwar, PH

“Terdapat risiko tinggi taun dan malaria, selain telah berlaku wabak campak. Dijangka sejumlah besar orang akan mati akibat wabak ini,” katanya.

Beliau berkata salah satu parti yang berpengaruh telah mengawal makmal kesihatan awam pusat di Khartoum dengan menjadikannya sebagai pangkalan tentera mereka.

Dr Nima turut menjangkakan sejumlah besar orang akan mati akibat wabak tersebut dan terdapat risiko tinggi untuk menjaga semua bahan biologi di Khartoum kerana salah satu pihak yang berperang mengawal makmal serta mengusir juruteknik.

Beliau juga menggesa masyarakat antarabangsa untuk memberikan tekanan kepada pihak-pihak yang berkonflik secara berterusan supaya perang dapat dihentikan.


TLDM, polis musnahkan bom Perang Dunia Kedua

0

BANGI, Rabu – Pasukan Pemusnah Bom Tentera Laut Diraja Malaysia (TLDM) bekerjasama dengan Ibu Pejabat Polis (IPD) Kota Belud dalam melaksanakan operasi memusnahkan bom Unexploded Ordnance (UXO) yang dipercayai digunakan dalam Perang Dunia Kedua di Pulau Mantanani, Kota Belud, Isnin lalu.

TLDM dalam satu kenyataan semalam berkata, kerja memusnahkan bom lama itu dilakukan oleh pasukan berkenaan yang dianggotai Pasukan Selam bersama dengan Juruteknik Peluru Depot Peluru dan Letupan Timur diketuai oleh Komander Mohammad Nasrul Mat Daud TLDM.

Katanya, pasukan ini diatur dengan gerak geri yang membantu polis dalam misi memusnahkan bom itu di perairan berkenaan.

“TLDM sebelum ini menerima permohonan bantuan daripada IPD Kota Belud untuk memeriksa satu objek yang dipercayai bom lama di pesisiran pantai Pulau Mantanani yang berada 43 batu nautika Timur Laut Pangkalan TLDM Kota Kinabalu (PTKK).

Artikel berkaitan

MT UMNO teliti tawaran PN, PH malam ini

Pertubuhan Perpaduan Ummah Bukan Nak Lawan Muafakat Nasional –  Shahidan

Hujan Lebat Sebabkan Banjir Kilat Di Ampang

130 ketua bahagian sokong Ahmad Zahid kekal Presiden UMNO

PAS umum tukar MB, TMB Kelantan lepas pilihan raya

“Hasil siasatan dan temubual saksi mendapati objek itu disahkan UXO yang tidak aktif jenis Semi Armour Piercing Bomb, 500lbs, AN-M58 buatan Amerika Syarikat yang digunakan ketika zaman Perang Dunia Kedua oleh pasukan Pemusnah Bom TLDM,” katanya.

Menurutnya lagi, bom berkenaan telah dibawa naik ke darat dan dimusnahkan oleh pasukan yang berkenaan pada sebelah petang dengan jayanya tanpa melibatkan sebarang kecederaan.

“Sebaik selesai, Pasukan Pemusnah Bom TLDM pulang ke PTKK,” katanya.


30 rakyat Malaysia bakal tiba di tanah air esok

0

BANGI, Khamis – Kesemua 30 rakyat Malaysia yang diselamatkan dalam Misi Menyelamat Operasi Sudan (Ops Sudan) akibat pertempuran tentera tempatan di negara berkenaan dijangka tiba di tanah air esok.

Menteri Luar, Datuk Seri Zambry Abdul Kadir berkata, mereka akan diterbangkan dari Jeddah ke Lapangan Terbang Antarabangsa Kuala Lumpur (KLIA) dengan penerbangan komersial Saudi Air.

Tambah beliau, mereka akan tiba di KLIA melalui Kompleks Bunga Raya.

“ kita jangkakan mereka akan tiba pada hari Jumaat esok jangkaan ketibaan mereka jika persiapan semua dibuat maka jangkaan tibaan mereka ialah sekitar pukul 4 petang.

Artikel berkaitan

Semakan kehakiman rampasan jam tangan kaitan LGBTQ ditangguh 23 Ogos

Ahli Politik Terlibat Dalam Jawatankuasa Khas Rumah Berhala

Keabsahan Sekolah Vernakular Disambung Hari Ini

Minta ganjaran demi undi parti tertentu tanda normalisasi rasuah

Kabinet putuskan kementerian mana urus isu kalimah Allah – Naim

Beliau berkata pada sidang media khas Ops Sudan, di Wisma Putra, petang tadi.

Katanya Perdana Menteri Datuk Seri Anwar Ibrahim dijangka turun padang bersama ahli keluarga mangsa bagi menyambut kepulangan rakyat Malaysia terbabit.

Terdahulu, Zambry melaporkan semua 30 rakyat Malaysia selamat tiba di Pangkalan Tentera Laut Raja Faisal di Jeddah selepas perjalanan panjang hampir sembilan jam dari Pelabuhan Sudan.

Beliau memaklumkan mereka tiba di Jeddah  pada jam 1.54 pagi waktu Malaysia bersama 22 rakyat negara lain.

Tambah beliau, operasi Kedutaan Malaysia di Sudan digantung sementara waktu, susulan pertempuran antara angkatan tentera Sudan dengan pasukan separa tentera Rapid Support Force (RSF).


30 rakyat Malaysia selamat keluar dari Pelabuhan Sudan

0

BANGI, Khamis –
Seramai 30 orang rakyat Malaysia yang terperangkap di Khartoum, Sudan akibat pergolakan berjaya meninggalkan Pelabuhan Sudan dengan selamat dengan menggunakan kapal Tentera Laut Arab Saudi menuju ke Jeddah semalam.

Wisma Putra berkata perjalanan untuk merentasi Laut Merah dijangka mengambil masa sekurang-kurangnya sehingga 12 jam.

Dalam pada itu, menurut kenyataan itu lagi, kerajaan Malaysia turut menyatakan penghargaan kepada kerajaan Arab Saudi dan kerajaan Emiriah Arab Bersatu kerana menjayakan proses pemindahan berkenaan.

Semalam, Menteri Luar, Datuk Seri Dr Zambry Abdul Kadir berkata kesemua 30 rakyat Malaysia ini sudah selamat tiba di Pelabuhan Sudan pada jam 2.07 petang waktu tempatan atau 8.07 malam waktu Malaysia pada Isnin lalu.

Artikel berkaitan

Pesta Holi dicemari pencabulan ke atas wanita

Kalimah Allah: Kerajaan akan kaji secara komprehensif

Sunway Theme Park Adakan Perkongsian Strategik Bersama PERHILITAN

I-Guru gesa tindakan tegas kepada pelajar rosakkan harta benda sekolah

Tiada `perang dingin’ kerajaan negeri dan kerajaan Pusat – MB

Menurut Zambry, dua orang rakyat Malaysia tidak terlibat dalam proses evakuasi tersebut berkhidmat di United Nations Mission in Sudan (UNMIS) di Abyei dan proses evakuasi mereka dilakukan oleh pihak berkenaan.

Sementara itu, Pasukan Khas (TF) Ops Sudan Malaysia juga berjaya membantu mengeluarkan 26 warganegara lain dalam proses pemindahan itu termasuk 14 warga Singapura; enam warga Kemboja; dua warga Amerika Syarikat dan masing-masing seorang warga Thailand, Filipina, Sudan dan Palestin.


3,464 beri respon positif projek PSI

0

BANGI, Khamis – Lebih 3,000 ulasan positif diterima Jabatan Alam Sekitar (JAS) berhubung Laporan Penilaian Kesan kepada Alam Sekeliling (EIA) bagi Projek Pulau Pinang Selatan (PSI).

Ketua Pengarahnya, Wan Abdul Latiff Wan Jaffar berkata, antara respon yang diterima adalah mengurangkan kesesakan lalu lintas, wujud peluang pekerjaan dan faedah kepada nelayan.

“Laporan EIA bertarikh 29 April 2022 dipamerkan untuk ulasan awam bermula 20 Mei hingga 18 Jun 2022 secara hibrid di empat pejabat utama iaitu Perpustakaan Jabatan Alam Sekitar Ibu Pejabat, Jabatan Alam Sekitar Negeri Pulau Pinang, Pejabat Setiausaha Kerajaan Negeri Pulau Pinang dan Pusat Perkhidmatan Setempat Nelayan Permatang Damar Laut.

“Hasil pameran awam itu, 3,464 ulasan awam direkodkan dengan 93 peratus responden memberikan ulasan positif seperti dapat mengurangkan kesesakan lalu lintas, mewujudkan peluang pekerjaan baharu, pembangunan ekonomi dan faedah kepada nelayan,” katanya dalam satu kenyataan pada Khamis.

Artikel berkaitan

Sultan Sharafuddin larang adakan aktiviti LGBT di Selangor

Fenomena ‘Bossku’ dalam UMNO belum berakhir – Khairy

Sogokan rasuah kepada pengundi bukan amalan Pas

Sabah, Sarawak dapat kuasa luluskan projek bawah RM50 juta

Barisan kepimpinan baharu UMNO ‘orang Zahid’ – Penganalisis

Semalam, Ketua Menteri Pulau Pinang, Chow Kon Yeow berkata, projek PSI, yang membabitkan penambakan laut secara besar-besaran di Pulau Pinang mendapat kelulusan EIA.

Beliau berkata, laporan EIA yang diluluskan itu akan dimuat naik dalam laman sesawang Penang Infrastructure Corporation (PIC) untuk bacaan umum.

PSI membabitkan pembangunan tiga pulau buatan, dengan keluasan 1,700 hektar di perairan Permatang Damar Laut, dekat Bayan Lepas. Susulan kelulusan itu, kerja penambakan akan dimulakan pada suku ketiga tahun ini.

Wan Abdul Latiff berkata, JAS turut mengarahkan penggerak projek untuk melaksanakan pameran awam kali kedua ketika penerimaan Laporan EIA iaitu bagi tempoh 21 November 2022 sehingga 4 Januari 2023.

Katanya, sebanyak 799 ulasan orang awam diterima sepanjang tempoh pameran awam berkenaan dan 73.7 peratus daripada responden yang diterima memberi ulasan yang positif terhadap cadangan pembangunan projek tersebut.

“JAS turut mengadakan mesyuarat jawatankuasa teknikal iaitu Technical Review Comittee (EIATRC) bagi mengkaji dan membincangkan Laporan EIA tersebut pada 28 Jun, 4 Oktober dan 15 Disember 2022 serta 21 Mac 2023 yang dihadiri oleh Setiausaha Kerajaan Negeri Pulau Pinang, agensi kerajaan di peringkat Negeri dan Persekutuan, pakar-pakar iaitu individu yang dilantik mengikut bidang kepakaran masing-masing dan jururunding EIA,” katanya.

Tambahnya, surat kelulusan Laporan EIA bagi cadangan projek tersebut ditandatangani pada 11 April 2023 beserta 71 Syarat-syarat Kelulusan Laporan EIA yang perlu dipatuhi oleh Penggerak Projek.

“Selepas diluluskan oleh Pihak Berkuasa Negeri (agensi pelulus projek), pelaksanaan projek tidak boleh dimulakan di tapak sehingga Penggerak Projek menyediakan Pelan Pengurusan Alam Sekitar dan dipersetujui oleh JAS terlebih dahulu.

“JAS juga menarik perhatian pihak Kerajaan Negeri Pulau Pinang untuk memastikan pelaksana projek memberi perhatian serius terhadap impak residual dan melaksanakan semua langkah mitigasi dan kawalan pencemaran tanpa gagal dengan nasihat teknikal jabatan berkaitan termasuk Jabatan Perikanan Malaysia,” katanya.


Baru sehari berkahwin, pasangan ditahan edar dadah

0

BANGI, Khamis – Sepasang suami isteri yang baru sehari melangsungkan perkahwinan terpaksa berbulan madu di dalam lokap selepas ditahan polis kerana disyaki mengedar dadah.

Ketua Polis Daerah Hilir Perak, Asisten Komisioner Ahmad Adnan Basri berkata, kedua-dua mereka ditahan berdekatan parkir sebuah masjid di Chikus, Langkap, Perak pada Selasa jam 12.30 tengah hari.

Katanya, serbuan dilakukan pasukan anggota Bahagian Siasatan Jenayah Narkotik, Ibu Pejabat Daerah (IPD) Hilir Perak itu menemukan beg pakaian mengandungi 20 bungkusan plastik berisi bahan disyaki dadah heroin seberat 9.268 kilogram.

Sepasang suami isteri yang baharu sehari mendirikan rumah tangga dicekup polis kerana disyaki mengedar dadah.
pic.twitter.com/RD8k3mw7Vm

— Buletin TV3 (@BuletinTV3)
April 25, 2023

Artikel berkaitan

Kerana Musang King – jangan aniaya Orang Asli, bincang sebelum halau

Inspektor Sheila didakwa ugut, aibkan kehormatan

Antara Cabaran Utama Kepada Perpaduan – Dr. Jemilah

Sultan Johor berkenan berkunjung ke kediaman rasmi Perdana Menteri

Sambut hari raya dengan wadah kesatuan dan ukhuwah Islamiah

Lapor media tempatan, Ahmad Adnan berkata, difahamkan kedua-dua suspek sedang menunggu pembeli di kawasan parkir tersebut, sebelum ditahan polis.

Kedua-dua suspek juga positif dadah jenis methamphetamine.

Kedua- duanya tidak bekerja dan rampasan dadah itu dipercayai untuk diedarkan ke luar daerah Hilir Perak.

Katanya, jumlah rampasan boleh menampung keperluan hampir 10,000 penagih.

Beliau berkata, kedua-dua suspek akan direman esok bagi siasatan lanjut dan kes disiasat mengikut Seksyen 39B Akta Dadah Berbahaya (ADB) 1952 dan Seksyen 15(1)(a) ADB 1952.


Bukan tolak PAS tapi tolak parti yang pemimpinnya kata Melayu angkuh – Zaharin

0

BANGI, Khamis – Pemerhati politik, Datuk Zaharin Yassin berkata,
PAS tidak pernah berubah dalam soal perjuangannya sebelum Merdeka dan selepasnya.

Perjuangan PAS katanya, menegakkan negara Islam adalah berpandukan peraturan Islam.

Beliau berkata demikian dalam satu kenyataan sebagai menjawab komen Ketua Pengarah J-Kom berhubung dakwaan
Datuk Mohammad Agus Yusoff bahawa PAS sudah hilang perjuangan.

PAS juga katanya tidak pernah memanipulasikan Islam sebaliknya kata beliau apabila dikata undi PAS masuk syurga itu bukan mengundi PAS tetapi yang diundi itu ialah Islam kerana memperjuangkan syiar Islam dituntut oleh agama.

Artikel berkaitan

Malaysia buka semula kedutaan besar di iraq

“Ismail Tak Usah Salahkan 12 Menteri PN”- Tun M

Varian BA.5.2, BF.7 dikesan pada Mac, Ogos tahun lalu

PRN Kelantan medan terakhir Ahmad Yakob bertanding politik

Minta Wanita Muslim Bukakan Bir, Pengasas Kelab Komedi Jelas Hina Islam

Jelas beliau, dirinya tidak pernah menyokong PAS dan pada masa yang sama tidak bermusuh dengan PAS, namun katanya jika beliau tidak mampu berjuang untuk Islam mengapa pula PAS diserang secara total, kerana dirinya juga perlu beradab.

Dalam satu lagi penjelasan beliau berkata, Assabiyah sememangnya ditolak Islam, dan kenyataan PAS menentang Assabiyah ditujukan kepada UMNO.

UMNO pula katanya terus menjual Melayu untuk terus berkuasa dan akhirnya penghuni tahu, UMNO berjuang menjual Melayu untuk peribadi pemimpinnya.

Sehubungan itu kata Zaharin, perjuangan Pas tidak perlu ditolak, seperti yang dicadang oleh Ketua Pengarah J-KOM itu sebaliknya yang perlu ditolak ialah parti yang tiada hala tuju soal Islam.

Tambahnya lagi, yang perlu ditolak juga ialah  pemimpin yang memperkudakan Islam, tiada pendirian Melayu dan mengatakan orang Melayu jangan angkuh.

Beliau menjelaskan lagi, PAS dikenalinya sejak menyertai UMNO 54 tahun yang lalu, malah ketika beliau masih dalam Pemuda UMNO.

Namun selepas PAS bersetuju menyertai kerajaan campuran dan menjadi entiti politik dalam Barisan Nasional, BN,  beliau ketika berada dalam UMNO pada masa itu berhenti menyerang PAS.

Dan sehingga tahun 1978, PAS yang meminta untuk keluar daripada BN, kerana menentang Rang  Undang-undang Mageran Kelantan di Parlimen.

Kata Datuk Zaharin, ini prinsip PAS dalam ada bergabung.

PAS keluar secara beradab, dan bukan ditendang keluar.

Pada akhir kenyataannya, beliau mengingatkan kata-kata Imam Ahmad Hambal, iaitu apa pun ibadat tidak perlu ditunjuk, kerana ada yang masuk ke syurga dan ada yang ke neraka kerana menunjuk-nunjuk ibadah bukan kerana Allah.


Hentikan bantuan khas sekolah persendirian Cina, tidak patuhi Akta Pendidikan 1996 – Pakar

0

BANGI, Khamis – Keputusan kerajaan meneruskan pemberian peruntukan untuk 63 sekolah persendirian Cina di seluruh negara perlu dihentikan.

Felo Kanan Majlis Profesor Negara Prof Emeritus Datuk Dr Teo Kok Seong berkata sekolah persendirian Cina itu tidak seharusnya diberikan keistimewaan kerana sekolah berkenaan tidak mematuhi Akta Pendidikan 1996.

Kok Seong berkata, sekolah persendirian cina itu juga gagal menggunakan bahasa kebangsaan iaitu Bahasa Melayu sebagai bahasa pengantar utama serta kurikulum kebangsaan dalam sistem pembelajaran seperti yang diperuntukkan bahagian 17 dan 18 dalam Akta yang sama.

“Sekolah persendirian cina hanya menawarkan UEC yang langsung tidak terikat dengan bahagian 17 dan bahagian 18 dalam Akta Pendidikan 1996,”

Artikel berkaitan

8,000 permohonan warganegara diluluskan setakat Mei tahun ini

BN boleh menang di Terengganu, Kedah – Mohamad Hasan

NGO Melayu Diketepikan, Hua Zong Lebih Istimewa Diutamakan?

Ramasamy akan kempen seluruh negara gesa mansuhkan SOSMA

Wan Saiful mengaku tak bersalah minta, terima rasuah RM6.9 juta

“Oleh itu, pemberian peruntukan itu didapati tidak selari dengan sistem pendidikan negara kita dalam konteks akta yang sama, pemberian dana tahunan seperti ini, seperti dana birokratif kerajaan iaitu pemberian istimewa yang bersifat eksklusif oleh kerajaan kepada Dong Zong yang mengendalikan sekolah menengah cina itulah”

Kok Seong ketika dihubungi TV Pertiwi menegaskan, pemberian peruntukan secara tahunan adalah tidak layak dan cukup sekadar pemberian ihsan yang berupa “one-off” atau secara terus iaitu pada tahun 2019 lalu sahaja, ketika kerajaan PH menjadi kerajaan.

Sebaliknya beliau berkata, peruntukan kepada sekolah persendirian Cina di bawah kendalian Dong Zong itu boleh dialihkan kepada sekolah kebangsaan, jenis kebangsaan dan swasta yang mematuhi Akta Pendidikan 1996.

“Sebagai institusi yang tidak mematuhi bahagian 17 dan bahagian 18 sepatutnya institusi swasta demikian tidak layak diberikan apa-apa peruntukan”.

“Sekolah ini langsung tidak mematuhi akta pendidikan, mereka menggunakan Bahasa Mandarin dan Bahasa Inggeris sebagai bahasa pengantar utama, mereka menggubal kurikulum sendiri, oleh itu tidak boleh diberikan apa-apa peruntukan, pemberian itu boleh diberikan sekali ataupun one-off tetapi bukan secara tahunan seperti sekarang ini”

Untuk rekod pada tahun 2019, sejumlah RM12 juta diberikan kepada sekolah persendirian Cina.

Peruntukan untuk bantuan khas itu kemudian meningkat kepada RM15 juta selama tiga tahun berturut-turut.

Sehinggalah ia dinaikkan kepada RM15.75 juta pada tahun ini atau lebihan 5 peratus daripada tahun sebelumnya untuk diberikan kepada 63 buah sekolah berkenaan yang bakal diterima selepas raya.


India dan Jepun bawa keluar rakyat terkandas

0

BANGI,Khamis –
Kerajaan India telah melancarkan Operasi Kaveri untuk memindahkan rakyatnya yang terkandas di Khartoum, Sudan akibat pertempuran hebat antara Angkatan Tentera Sudan dan pasukan separa tentera Rapid Support Forces (RSF) masih berlarutan.

Memetik Indian Express dot com, kumpulan pertama yang membawa kira-kira 500 warga India sudah tiba di Pelabuhan Sudan semalam dengan 278 daripadanya berlepas ke Jeddah menaiki kapal tentera laut India, INS Sumedha.

Menurut Jurucakap Kementerian Hal Ehwal Luar India, Arindam Bagchi berkata kerajaan India menempatkan dua pesawat pejuang Tentera Udara India (IAF) dan INS Sumedha di Pelabuhan Sudan sebagai sebahagian daripada rancangan luar jangka untuk membawa pulang lebih 3,000 rakyatnya.

Sementara itu, kerajaan Jepun juga telah memindahkan 45 rakyatnya bersama ahli keluarga mereka keluar dari Sudan dan mengambil keputusan untuk menutup sementara kedutaan negara itu di Khartoum.

Artikel berkaitan

Anwar bantah permohonan Sanusi berkaitan pengampunan diraja

Bersatu Kenal Pasti Siapa Pengganti Muhyiddin

Dong Zong Desak Kerajaan Percepatkan Peruntukan

Mufti Perlis Saran KKM Tangguh Dos Penggalak

Rogol adik kandung remaja dihantar ke Henry Gurney

Memetik Nippon TV News 24 Japan, Perdana Menteri Jepun, Fumio Kishida memaklumkan mereka telah berlepas dari timur Sudan menuju ke Djibouti dengan menaiki pesawat pengangkut C2 yang dihantar oleh tentera Jepun.

“Dengan ini, pemindahan semua warga Jepun di Khartoum yang berharap untuk dibawa keluar hingga semalam… termasuk kakitangan kedutaan, telah selesai,” katanya.

Menurut Fumio, pihaknya telah membuka sebuah pejabat perhubungan di Djibouti bagi terus membantu warga Jepun yang masih berada di Sudan untuk berpindah keluar.

Angkatan Bersenjata Sudan (SAF) dan RSF  bersetuju dengan gencatan senjata selama 72 jam bermula semalam dengan Amerika Syarikat (AS) dan Arab Saudi menjadi pengantara gencatan berkenaan.

Setiausaha Negara Amerika Syarikat, Antony Blinken berkata AS akan berkoordinasi dengan kepentingan awam serantau, antarabangsa dan Sudan untuk mewujudkan jawatankuasa yang akan menyelia kerja mengenai gencatan senjata kekal dan pengaturan kemanusiaan.


Jangan guna modal politik raih keputusan agong

0

BANGI, Khamis – “Politik tidak boleh berada di atas perlembagaan.”

Demikian yang ditegaskan peguam kanan, Hanif Khatri Abdullah yang menyifatkan sesetengah pihak cuba meraih sokongan rakyat jika cuba menggunakan keputusan Yang di-Pertuan Agong dalam pengampunan diraja terhadap Bekas Perdana Menteri, Datuk Najib Razak.

Katanya, apa sahaja keputusan yang diberikan oleh Yang di-Pertuan Agong ia tidak boleh dijadikan sebagai kepentingan politik dan cubaan campur tangan dalam perlembagaan serta undang-undang negara.

 Jelas Haniff, Yang di-Pertuan Agong mempunyai kuasa mutlak dalam menentukan pengampunan diraja, meskipun wujud Lembaga Pengampunan di dalam Perlembagaan.

Artikel berkaitan

Kalimah Allah: Menteri Hal Ehwal Agama nasihat orang ramai bertenang, berhati-hati

Mas Ermieyati dilantik Pengerusi PAC

Bung Moktar, Zizie Izette dilepas, dibebaskan

Peralihan kuasa satu perkara biasa – Sri Acryl

Agong berkenan terima watikah pelantikan 12 ketua perwakilan asing ke Malaysia

“Tidak ada gunanya melaung-laungkan berkhidmat kepada politik jika ada ingin menggunakan kuasa dan berharap menggunakan kuasa untuk memperoleh keistimewaan bawah perlembagaan atau undang-undang itu salah.

Jadi bagi saya apa sekali pun keputusan yang diberikan oleh YDPA samada selepas menerima nasihat Lembaga Pengampunan ataupun tidak menerima nasihat Lembaga Pengampunan wajar diterima semua rakyat tidak akan kena mengena dengan politik termasuk UMNO sebagai ini menunjukkan UMNO masih relevan, tidak itu pengampunan kepada Najib, apa kena mengena dengan UMNO? katanya.”

Beliau berkata demikian ketika menjadi tetamu dalam bual bicara bertajuk “Adakah Anwar Sokong Pengampunan Najib?” di Tv Pertiwi hari ini.

Haniff Khatri Abdullah (Kanan) menjadi tetamu dalam bual bicara di Tv Pertiwi hari ini.

Senada dengan pandangan yang diberikan, penganalisis politik, Dr Tawfik Yaakub berkata, kebanyakan politikus tidak mahu faham tentang perlembagaan dan undang-undang seolah-olah menjadikan undang-undang sebagai alat untuk kepentingan politik peribadi mereka.

Malah katanya, jika ingin menuju kepada kematangan politik negara, setiap daripada ahli politik mesti menghormati perlembagaan dan undang-undang.

“Setiap daripada ahli politik mesti menghormati perlembagaan dan undang-undang dan tidak ada sesiapa yang melebihi perlembagaan negara dan itulah yang saya inginkan dan idamkan dalam perkembangan politik negara walau apa pun keputusan yang keluar membabitkan proses pengampunan diraja terhadap Datuk Seri Najib.”

“Saya yakin sebenarnya sebagai rakyat Malaysia kita sudah ada penghormatan terhadap perlembagaan dan undang-undang negara tetapi kita tidak mahupun ada sesetengah pihak menggunakan ruang-ruang atau lakonan yang wujud dalam proses pengampunan atau undang-undang yang ada di negara kita untuk kepentingan politik peribadi mereka, ujarnya”.

Penganalisis politik, Dr Tawfik Yaakub

Difahamkan Lembaga Pengampunan bakal mengadakan mesyuarat esok bagi membincangkan permohonan petisyen pengampunan dikemukakan oleh banduan yang gagal dalam rayuan di Mahkamah Persekutuan.

Namun sehingga kini belum pasti sama ada permohonan pengampunan Najib yang dipohon oleh Majlis Kerja Tertinggi (MKT) UMNO akan dibincangkan dalam mesyuarat itu esok.


KPM sedia Program Lima Minit Antirokok/Vape kekang murid ketagih e-rokok

0

BANGI, Khamis – Program Lima Minit Antirokok/Vape adalah antara usaha Kementerian Pendidikan dalam membanteras penggunaan rokok elektronik atau vape dalam kalangan kanak-kanak dan murid sekolah.

Kementerian dalam satu kenyataannya berkata program berkenaan dilaksanakan bersama Jabatan Pendidikan Negeri (JPN), Pejabat Pendidikan Daerah (PPD) dengan kerjasama agensi awam seperti Polis Diraja Malaysia (PDRM) dan Agensi Antidadah Kebangsaan (AADK).

Ia dilaksanakan dalam perhimpunan, kelas ganti, bimbingan kelompok, kempen anti merokok/vape, ceramah, pameran serta melalui aktiviti kurikulum dan ko-kurikulum di sekolah.

“Aktiviti ini bertujuan untuk menerapkan nilai kesedaran murid, membentuk jati diri dan mempunyai daya tahan yang tinggi,” katanya.

Artikel berkaitan

Dr. Mahathir `liabiliti’ politik tanah air – Zahid

Azan dua minit awal, jemaah diminta qada puasa

4 Kes Omicron Dikesan Di Kelantan

Mahu Jadi Lebih Cina Daripada Cina

MEDAC sasar 10 peratus masjid di seluruh negara tubuh koperasi tahun depan

Mengulas lanjut, KPM berkata, kementerian turut bekerjasama dengan Kementerian Kesihatan melaksanakan program IMFree kepada murid sekolah rendah Tahun Satu hingga Tahun Enam di 636 sekolah rintis serta diperluaskan pada tahun 2023 dan seterusnya.

“Program IMFree adalah program pendidikan dan pencegahan amalan merokok dalam kalangan murid sekolah rendah, yang bertujuan agar murid yang lahir pada tahun 2009 dan ke atas kekal tidak merokok sepanjang hayat.

“Objektif program ini ialah untuk, memberi pengetahuan mengenai bahaya merokok; memberi kemahiran untuk menyampaikan maklumat tentang bahaya merokok; dan melatih murid menjadi agen/pencetus/penyampai maklumat perubahan kepada rakan dan keluarga terhadap bahaya merokok,” katanya.

Kenyataan itu dikeluarkan sebagai maklum balas kepada beberapa laporan media mengenai penggunaan rokok elektronik atau vape dalam kalangan kanak-kanak dan murid sekolah.

Dalam pada itu, JPN, PPD dan sekolah diminta mematuhi arahan yang ditetapkan kementerian berhubung isu penggunaan rokok elektronik atau vape dalam kalangan kanak-kanak dan murid sekolah.

Pengetua dan guru besar disaran mengambil langkah berkesan berdasar Surat Siaran KPM Bil 17/2015: Larangan Penggunaan Rokok Elektronik atau Vape di Sekolah dam Surat Pekeliling Ikhtisas Bil.8/2001: Pemantapan Pengurusan Disiplin di Sekolah.

Arahan-arahan berkenaan adalah bertujuan memantapkan pengurusan disiplin dan kaunseling di sekolah.

KPM berkata, ia sentiasa komited dalam melaksanakan program pendidikan pencegahan berkaitan isu disiplin sebagai satu usaha berterusan memberi kesedaran, kemahiran, pengetahuan serta bimbingan kepada murid.


LEKAS, gesa kerajaan Pulau Pinang dedah 71 syarat lulus Projek Pulau Pinang Selatan

0

BANGI, Khamis – Untung secupak, rugi segantang.

Demikian apa yang digambarkan oleh
Pertubuhan Lestari Khazanah Alam Pulau Pinang (LEKAS)  berhubung projek penambakan laut Pulau Pinang Selatan (PSI).

Pengerusinya, Zikrullah Ismail berkata, sekiranya projek ini diteruskan, ia tidak mengutamakan nelayan, tetapi kapitalis-kapitalis yang membuat keuntungan kepada projek tersebut.

Sehubungan itu Zikrullah menggesa kerajaan negeri Pulau Pinang mendedahkan kepada umum 71 syarat yang dikenakan bagi meluluskan PSI.

Artikel berkaitan

Bunuh suami kekasih, tanam mayat selepas hubungan sulit terbongkar

1 Ramadan 1444H – esok umat Islam di Malaysia mula berpuasa

Penduduk Kampung Sungai Baru Mengeluh Pampasan Tidak Setimpal

Peniaga luah rasa kesal harga barang mentah meningkat

ISMA Seru Pengundi Angkat Calon Muslim Berwibawa

                                      FOTO: Facebook Zikrullah Ismail

Katanya lagi projek tersebut perlu memenuhi semua 71 syarat yang diberikan sebelum mendapat kelulusan.

“Kelulusan ini adalah kelulusan bersyarat, biasanya Laporan Penilaian Kesan Kepada Alam Sekeliling (EIA) ni kalau betul-betul ok, tiada masalah.

“Sebelum ini keputusan kelulusan bersyarat 72, sekarang ni 71 syarat… satu perkara yang penting untuk kita tahu sekarang apakah 71 syarat tersebut, kita minta kepada kerajaan negeri supaya mendedahkan 71 syarat itu dan ramai pihak nak dengar termasuk rakyat,” katanya.

Projek berkenaan  sebelum ini mendapat tentangan hebat daripada nelayan, pencinta alam sekitar dan kumpulan pesara kerajaan G25 atas kebimbangan ia akan menjejaskan ekosistem marin.

Jelasnya lagi, projek itu bakal menjejaskan pendapatan nelayan yang terpaksa mencari kawasan lain sebagai sumber rezeki.

“Dia untung secupak, rugi segantang, bergantang-gantang bila projek ini berjalan.

“Bantuan kepada nelayan akan terjejas termasuk pendapatan mereka. Projek ini juga tidak mengutamakan nelayan, tetapi mengutamakan kapitalis-kapitalis yang membuat keuntungan di atas lokasi yang sangat premium itu,” katanya.

Beliau berkata demikian ketika dihubungi  TV Pertiwi pada Rabu, bagi mengulas
pengumuman Ketua Menteri Pulau Pinang, Chow Kon Yeow, projek penambakan laut secara besar-besaran di Pulau Pinang mendapat kelulusan EIA baru-baru ini.

Menurut Chow, pihaknya menerima surat bertarikh 11 April daripada Jabatan Alam Sekitar (JAS) di Putrajaya berhubung kelulusan itu.

Namun, masih terdapat beberapa proses yang perlu dilalui.

Beliau berkata, laporan EIA yang diluluskan itu akan dimuat naik dalam laman sesawang Penang Infrastructure Corporation (PIC) untuk bacaan umum.

Projek Pulau Pinang Selatan membabitkan pembangunan tiga pulau buatan, dengan keluasan 1,700 hektar di perairan Permatang Damar Laut, dekat Bayan Lepas.

Kelulusan diberikan untuk pembinaan tiga pulau, yang ketika ini dinamakan sebagai A (berkeluasan 930 hektar), B (445 hektar) dan C ( 323 hektar).

Pembinaan akan dimulakan di pulau A di tapak seluas 283 hektar, yang dijangka mengambil masa selama sembilan tahun untuk disiapkan.

Susulan kelulusan itu, kerja penambakan akan dimulakan pada suku ketiga tahun ini.

Pada 8 September 2021, Lembaga Rayuan Jabatan Alam Sekitar (JAS) memutuskan mengetepikan kelulusan EIA bagi projek tersebut.


PH, BN didakwa cuai selesaikan isu bekalan air Kedah

0

BANGI, Khamis – Kerajaan Pakatan Harapan (PH) da juga Barisan Nasional (BN) didakwa telah cuai dan lalai dalam menyelesaikan masalah air sewaktu menjadi kerajaan terdahulu sehinggakan menyebabkan rakyat menerima kesannya pada ketika ini.

Pengerusi Jawatankuasa Kerja Raya Bekalan air dan Sumber Air, Pengairan dan Saliran serta Tenaga Negeri, Mohamad Yusoff@Munir Zakaria berkata, PH dan dan BN bukan sahaja gagal dalam membantu rakyat ketika mentadbir Kedah, malah mempersendakan pula kerajaan negeri ketika ini yang ditadbir oleh oleh Menteri Besar, Datuk Seri Muhammad Sanusi Md Nor yang sedang berusaha dalam menyelesaikan isu masalah air.

“Hakikatnya rakyat Kedah nampak secara jelas komitmen kerajaan Perikatan Nasional (PN) Kedah pimpinan Muhammad Sanusi yang berusaha menyelesaikan isu bekalan air ini.

“Rakyat dapat melihat hampir di seluruh daerah di negeri projek penggantian paip giat dilakukan supaya bekalan air tidak terjejas pada masa akan datang,” katanya dalam kenyataan pada Rabu.

Artikel berkaitan

Elon Musk tukar logo Twitter dengan X

Melayu Perlu Cintai Hak Dimiliki, Tanah Rezab – PEMBELA

Rakyat jijik perlakuan rasuah, pemimpin diingat jangan ulangi kesalahan sama

Banjir kilat dijangka landa 6 negeri dalam 24 jam

‘Alisha beritahu nak pergi jauh’

Mohamad Yusoff berkata, operasi penggantian paip lama dan projek naik taraf lima loji rawatan air (LRA) di seluruh negeri menjadi punca berlakunya gangguan bekalan air terawat ketika ini.

Katanya lagi, gangguan bekalan itu menjadi lebih parah apabila sumber air berkurangan disebabkan kekurangan hujan dan musim panas yang berpanjangan sehinggakan menyebbakan kira-kira 8,000 akaun Syarikat Air Darul Aman (SADA) yang melibatkan 40,000 pengguna.

“Musim perayaan menyebabkan gangguan bekalan air di Kedah menjadi lebih buruk, jadi SADA melaksanakan Pelan Kontingensi bagi menghadapi isu ini secara menyeluruh.

“Keadaan tidak seteruk seperti digambarkan sesetengah pihak. Keadaan masih terkawal dan dapat ditangani dengan baik pihak SADA yang menghantar lori tangki ke kawasan terjejas,” katanya.

Berikutan itu, beliau meminta kerjasama semua pihak terutama rakyat Kedah menggunakan air secara berhemah dan melakukan persediaan awal dengan menyimpan bekalan air secukupnya bagi menghadapi situasi luar jangka.

Katanya, SADA juga sedang melaksanakan pembinaan rumah pam dan tangki sedutan bagi meningkatkan kapasiti loji untuk mengatasi masalah tekanan air rendah di kawasan tinggi dan di penghujung sistem agihan.


Rumah Terbuka : Anwar salah jika guna wang kerajaan, guna dana parti

0

BANGI, Khamis – Adalah menjadi kesalahan apabila Perdana Menteri, Datuk Seri Anwar Ibrahim menggunakan wang kerajaan pusat untuk menganjurkan Majlis Rumah Terbuka Kerajaan Madani di enam negeri.

Ahli Parlimen Pasir Gudang, Hassan Abdul Karim berkata, tindakan itu jelas satu penyalahgunaan kuasa, termasuklah jika kakitangan awam dan jentera kerajaan digunakan untuk mengendalikan rumah-rumah terbuka tersebut.

“Ia jelas satu penyalahgunaan kuasa, termasuklah jika kakitangan awam dan jentera kerajaan digunakan untuk mengendalikan rumah-rumah terbuka tersebut.

“Memang ada peruntukan Perdana Menteri untuk mengadakan majlis rasmi keraian seperti rumah terbuka hari raya. Tetapi di satu tempat sahaja misalnya di kediaman rasmi Perdana Menteri di Seri Perdana, Putrajaya,” katanya dalam kenyataan di Facbeook pada Khamis.

Artikel berkaitan

‘Kabinet’ PN permulaan reformasi blok pembangkang – Azalina

Keluarga Nazrin Hassan Mohon Pendakwaan Fail Rayuan

Cagar caruman KWSP heret masalah baharu rakyat – ISMA

Lepas DAP mungkin UMNO akan sokong pekebun haram Raub

Muhyiddin mengaku tidak bersalah bagi pertuduhan ketujuh, mohon dibicara

Justeru, beliau menyarankan supaya kerajaan menggunakan dana parti bagi mengadakan majlis tersebut.

Tambah Hassan, rumah terbuka yang dianjurkan adalah fenomena baharu yang ditakuti menyalahi kod etika dan undang-undang penggunaan wang awam.

Ini kerana, katanya, meskipun jumlah digunakan tidak mencecah jutaan ringgit, namun perlu diingatkan ia adalah duit awam dan perlu dibelanjakan secara berhemah, tidak melanggar etika moral dan undang-undang.

“Berapalah sangat duit kerajaan India digunakan untuk menerbangkan sebuah helikopter kerajaan untuk Perdana Menteri India, Indira Ghandi berkempen pilihan raya.

“Bukan quantum wang yang digunakan itu besar atau kecil. Yang menjadi isu pokok ialah telah berlaku penyalahgunaan kuasa,” ujarnya.

Sarannya lagi, kerajaan perlu berjimat memandangkan hutang negara ketika ini sudah mencecah RM1.5 trilion iaitu 82 peratus daripada Keluaran Dalam Negara Kasar.

Ditambah pula dengan kenyataan bahawa kerajaan sedang menanggung beban hutang 1MDB sebanyak RM18.2 billion.


Rumah Terbuka Malaysia Madani hanya bermotif politik

0

BANGI, Khamis – Dewan Ulama PAS Pusat (DUPP) mendakwa langkah Kerajaan Persekutuan untuk mengadakan Rumah Terbuka Aidilfitri Malaysia Madani di negeri-negeri tertentu, hanyalah bermotifkan politik menjelang Pilihan Raya Negeri (PRN) kelak.

Ketua DUPP, Datuk Ahmad Yahaya menegaskan langkah tersebut mendorong lebih banyak pembaziran demi memenuhi kerakusan politik Anwar Ibrahim dan Kerajaan campuran Pakatan Harapan (PH) dan Barisan Nasional (BN).

Beliau yang juga Ahli Parlimen Pokok Sena berkata rakyat semakin bijak menilai tindakan politik oleh kerajaan dan tindakan tersebut sudah tidak lagi mencerminkan perjuangan yang sepatutnya.

“Apakah semua pihak akan menerima bulat-bulat bahawa penganjuran jamuan Hari Raya Aidilfitri di negeri PRN semata-mata tiada udang di sebalik batu? Rakyat sudah bijak menilai dan membaca kebobrokan tindakan Kerajaan Madani yang semakin tempang pada hari ini.”

Artikel berkaitan

Ismail Sabri sokong pengeluaran KWSP bersasar

Penjara 218 tahun, 75 sebatan rogol anak kandung

Belanjawan 2023: Tingkat taraf pendidikan, baiki sekolah daif

Pelancaran MEASAT – 3d Bantu Rapatkan Jurang Digital – PM

Pelajar IPT Diberi 5 Hari Pelepasan Pulang Mengundi

Dalam pada itu, beliau turut menegaskan kerajaan perlu hentikan sikap politik kepartian dan sentiasa memastikan profesionalisme dalam menguruskan hal ehwal pentadbiran.

“Hentikan sikap politik kepartian dan sentiasa memastikan profesionalisme dalam menguruskan hal ehwal pentadbiran. Malangnya, kerajaan omongan reformasi Madani hari ini indah khabar dari rupa.”

Tegas Ahmad Yahaya, penganjuran berkenaan hanya bermotifkan politik, memandangkan ia berlangsung di Kedah, Kelantan, Terengganu, Selangor, Pulau Pinang dan Negeri Sembilan yang akan menghadapi PRN tidak lama lagi.

“DUPP menegaskan bahawa tidak sepatutnya kesemua tindak tanduk kerajaan hanya bersifat politik. DUPP seringkali mengingatkan agar kerajaan hari ini menjadi sebuah kerajaan kepada semua.”

Terdahulu, Anwar mempelawa orang ramai untuk bersama-sama memeriahkan penganjuran Rumah Terbuka Aidilfitri Malaysia Madani bersama Perdana Menteri dan jemaah menteri yang dijadualkan berlangsung di enam negeri berkenaan.

Bagaimanapun, Anwar kali ini memecah tradisi itu dengan menganjurkannya di enam negeri yang bakal bermula di Kedah pada 29 April, diikuti Pulau Pinang (6 Mei), Negeri Sembilan (7 Mei), Kelantan (12 Mei), Terengganu (13 Mei) dan kemuncaknya di Selangor (14 Mei).


Shahidan beri bayangan bertanding pada PRN

0

BANGI, Khamis – Ahli Parlimen Arau, Datuk Seri Shahidan Kassim memberi bayangan bakal bertanding pada Pilihan Raya Negeri (PRN) akan datang.

Bagaimanapun, Shahidan tidak mendedahkan lokasi Dewan Undangan Negeri (DUN) yang bakal ditandingnya sekiranya dipilih.

Meskipun, banyak desas-desus politik menjangkakan beliau akan mencabar diri bertanding di DUN Semenyih, Selangor.

“Kalau (pucuk pimpinan) Perikatan Nasional (PN) memerlukan saya bertanding, saya akan lawan tetapi PN mesti kuasai semua negeri ini (Kedah, Kelantan, Terengganu, Pulau Pinang, Selangor dan Negeri Sembilan) dan jika sumbangan saya dapat mewujudkan gelombang yang ‘dahsyat’ apa salahnya.”

Beliau menegaskan, bertanding pada PRN yang dijangka berlaku pertengahan tahun ini bukan untuk memegang jawatan semata-mata, tetapi bagi memastikan Perikatan Nasional merebut kawasan DUN.

Artikel berkaitan

Zuraida dakwa dipecat PBM kerana kecuaian RoS

PH-BN guna logo sendiri di Kelantan

Jangan usik perasan orang Melayu – Ahmad Zahid

Saya tak faham kenapa orang salahkan saya – Tun Dr Mahathir

Muhyiddin didakwa terbabit pengubahan wang haram RM5 juta

“Namun begitu, sekiranya saya bertanding pun, bukan niat saya hendak pegang jawatan tetapi niat hendak pastikan PN menang, terus terang saya katakan bahawa, saya tak perlu berebut jawatan dengan siapa kerana satu ketika, saya sendiri pernah menjadi pemimpin besar,” katanya

Beliau berkata demikian, semasa melakukan pemeriksaan persiapan Majlis Rumah Terbuka Bersama Ahli Parlimen Arau Bersama Perpaduan Ummah Malaysia di Pusat Khidmat Ahli Parlimen Arau, Kubang Gajah, Perlis, hari ini.

Shahidan memaklumkan mendapat sokongan daripada ahli politik berpengaruh seperti bekas Pengerusi Badan Perhubungan UMNO Selangor, Tan Sri Noh Omar dan bekas Ketua Pemuda UMNO, Khairy Jamaluddin yang dipecat UMNO.

Jika beliau bertanding, ia merupakan percubaan pertama bekas Menteri Besar Perlis untuk bertanding di luar Perlis selepas pernah menjadi Ahli Dewan Undangan Negeri (ADUN) Tambun Tulang, Perlis selama empat penggal bermula dari 1995 sehingga 2008.

Untuk rekod bagi Parlimen pula, Shahidan yang pernah menjadi Menteri di Jabatan Perdana Menteri dan Menteri Wilayah Persekutuan menjadi Ahli Parlimen Arau sejak 1986 dengan memenanginya bersama dengan Barisan Nasional (BN) sebelum mengubah haluannya bersama PN pada PRU lalu.


Tanah runtuh : 19 kediaman sementara untuk kakitangan SPRM

0

BANGI, Khamis – Kerajaan akan menyediakan 19 unit kediaman sementera untuk semua kakitangan dan pegawai Suruhanjaya Pencegahan Rasuah Malaysia (SPRM) serta keluarga yang terjejas akibat kejadian tanah runtuh berhampiran Akademi Pencegahan Rasuah Malaysia (MACA).

Ketua Pengarah Perkhidmatan Awam Datuk Zulkapli Mohamad berkata kediaman itu disediakan berhampiran dengan akademi berkenaan bersama beberapa kemudahan kerajaan lain untuk memastikan kelancaran operasi akademi itu.

Saya bersama Ketua Setiausaha Kementerian Kerja Raya, Datuk Seri Hasnol Zam Zam dan Timbalan Ketua Pengarah Kerja Raya Jabatan Kerja Raya (JKR), Zulkipli Nasri buat keputusan untuk beri kemudahan penginapan kepada mereka yang terlibat.

Jadi kita sediakan 19 rumah untuk pindahkan mereka ke kawasan berdekatan tempat kerja mereka. Buat masa ini, kita tidak benarkan mereka tinggal di sini.

Dalam pada itu, beliau berkata satu jalan alternatif akan dibina buat sementara waktu bagi memudahkan pegawai terlibat menjalankan tugas serta untuk mengeluarkan kenderaan MACA yang terjejas dengan kerja-kerja pembinaan dijangka mengambil masa dua minggu.

Tambah beliau, kerja-kerja pemasangan alat pengesan pergerakan tanah di lokasi runtuhan dilakukan bermula hari ini bersama-sama kerja-kerja pembersihan runtuhan.

Artikel berkaitan

JPS selia  pelepasan air guna 15 pam bergerak

Kastam rampas barangan seludup bernilai lebih RM600,000

Rayuan petisyen Ramasamy ditangguh ke 1 Ogos secara fizikal

Penempatan haram PATI seluas dua padang bola dibongkar

Anwar nafi buat dakwaan tanpa asas ke atas PN

Pada masa sama, kerja-kerja pemasangan kanvas di tempat kejadian juga sudah hampir siap bagi mengelakkan kejadian tanah runtuh merebak ke kawasan berdekatan.

Ketua Polis Daerah Sentul ACP Beh Eng Lai berkata ia berikutan berlaku hujan lebat di kawasan berkenaan petang semalam, yang berisiko menyebabkan berlaku runtuhan susulan sekiranya tindakan pantas itu tidak diambil.

 Namun katanya, kedua-dua bangunan (MACA dan IIM) tersebut setakat ini selamat untuk digunakan.

Terdahulu, MACA telah mengosongkan seluruh kawasan akademi itu dengan memindahkan 45 individu susulan kejadian tanah runtuh tersebut pada Selasa kira-kira 1.30 tengah hari.

Individu yang terlibat terdiri daripada 22 pegawai, 16 pekerja pembersihan dan tujuh penghuni kuarters termasuk keluarga pegawai yang dipindahkan dari bangunan MACA ke kawasan selamat.


Tiada gelombang hijau di PRN enam negeri

0

BANGI, Khamis – Veteran DAP, Lim Kit Siang yakin pilihan raya negeri (PRN) di Kedah, Kelantan, Terengganu, Pulau Pinang, Selangor dan Negeri Sembilan, tidak akan dilanda gelombang hijau.

Katanya, gelombang itu tidak akan wujud sekiranya Perdana Menteri, Datuk Seri Anwar Ibrahim dan kerajaan yang dipimpinnya ketika ini meraih sokongan hampir semua lapisan masyarakat.

“Sekiranya orang Cina, India, Kadazan, dan Dayak di Malaysia merasakan yang ada rancangan jahat untuk menghapuskan kaum, agama, atau budaya mereka, mereka akan bersatu dan berlawan habis-habisan.

“Begitu juga, sekiranya orang Melayu dibuat untuk percaya bahawa ada rancangan jahat untuk menghapuskan kaum Melayu dan agama Islam, mereka akan menentang dan melawan habis-habisan.

Artikel berkaitan

Lelaki Dituduh Bunuh Ibu Yang Badannya Dikerat 15

Haramkan penggunaan vape, bukan kenakan cukai

BERJASA tetap bersama GTA, fokus hala tuju dan kepimpinan baharu

Bersih kritik kurang peruntukan untuk pembangkang

Tarik balik rayuan kalimah Allah, bekas menteri tuntut penjelasan KDN

“Tetapi, tidak ada sebarang rancangan jahat sebegini untuk menghapuskan sama ada orang Melayu, Cina, India, Kadazan, atau Dayak, atau agama mereka mahupun budaya mereka,” katanya dalam satu kenyataan pada Rabu.

Dalam satu kenyataan semalam, Kit Siang juga membidas kenyataan PAS dan BERSATU kononnya orang Melayu sedang diancam dan orang Melayu telah kehilangan semua hak.

“Mesej tunggal yang cuba dicanang oleh Bersatu dan PAS dalam Perikatan Nasional adalah kononnya orang Melayu sedang diancam dan orang Melayu telah kehilangan semua hak politik dan ekonomi sedangkan mesej ini dibentuk berasaskan kepada penipuan, fitnah, dan berita palsu di media sosial,” katanya.

Malah, kata Kit Siang, perlu ada usaha besar-besaran untuk menghapuskan persepsi salah yang kononnya kaum, agama, dan budaya orang Melayu sedang terancam dan akan dihapuskan kerana tidak ada sebarang ancaman sebegini yang wujud.

Katanya, perkara ini dapat dilihat dari kehadiran meriah dari pelbagai kumpulan etnik dan agama pada majlis rumah terbuka Aidilfitri, baik yang dianjurkan oleh kerabat diraja, pemimpin politik atau rakyat biasa.


Tun M puji perkhidmatan MRT, seperti di negara maju

0

BANGI, Khamis –  Seolah-olah berada di negara maju, perjalanannya baik, kemudahan tersedia, stesen besar dan lengkap dengan lif serta eskalator.

Demikian ulasan daripada bekas Perdana Menteri, Tun Dr Mahathir Mohamad yang memuji pengurusan Transit Aliran Massa (MRT) Sungai Buloh dan Putrajaya kerana kelancaran perkhidmatan itu.

Tun Mahathir berkata demikian selepas berkongsi pengalamannya menaiki perkhidmatan awam itu pada hari raya ketiga, bersama isteri dan rakannya.

MRT SG. BULOH / PUTRAJAYA

1. Pada hari ketiga raya saya dan isteri bersama kawan-kawan mencadang mencuba MRT dari Sungai Buloh ke Putrajaya.
pic.twitter.com/h5LNL68Gtz

— Dr Mahathir Mohamad (@chedetofficial)
April 25, 2023

Artikel berkaitan

Pertuduhan ini petunjuk kerajaan dalam ketakutan – Sanusi

Permohonan Lynas berhimpuan esok dibenarkan polis

Dewan Rakyat kecoh ketika bahas usul percaya terhadap PM

PRN Johor Hanya Buang Masa Dan Sia-Sia

Lebih 500 Ribu Peluang Pekerjaan Berjaya Diwujudkan

Menerusi ciapan di Twitter beliau pada Rabu, Tun Mahathir berkata,
beliau seolah-olah berada di negara maju selepas melihat perjalan perkhidmatan itu yang bagus dengan dilengkapi kemudahan, stesen yang besar, lif dan eskalator yang memudahkan pengguna.

Tambahnya,  kakitangan MRT juga turut bersama beliau sepanjang perjalanan itu dan memberi peluang kepadanya untuk bertanya beberapa soalan berkenaan prestasi MRT.

Kata Tun  Mahathir, beliau percaya kemudahan itu akan disambut baik rakyat jika kos yang amat tinggi tidak dipedulikan.


Utamakan bantu sekolah daif berbanding sekolah persendirian Cina

0

BANGI, Khamis – Peruntukan pendidikan untuk 63 sekolah persendirian Cina di seluruh negara sepatutnya dibuat oleh Menteri Pendidikan, Fadhlina Sidek dan bukan Anthony Loke selaku Menteri Pengangkutan.

Naib Presiden BERJASA, Ir Ts Muhammad Lukman Al Hakim Mohamad berkata keputusan kerajaan meluluskan sejumlah besar peruntukan berkenaan dilihat sebagai pelik dan boleh mengundang kemarahan rakyat.

Kalau tidak diberikan bantuan sekian-sekian, mungkin parti ini menarik diri dan sebagainya. Ini suatu yang tidak sihat berlaku dalam kerajaan hari ini, apabila DAP mula naik tocang, besar kepala dan mula tunjuk taring sebenar mereka sebagai parti rasis dan hanya memperjuangkan nasib bangsa mereka sahaja.

Memetik Ismaweb.net, Lukman berkata tindakan Loke jelas membuktikan peruntukan berkenaan sebahagian daripada tuntutan DAP, sebagai sebuah parti yang mendesak.

Artikel berkaitan

Hari Ini Penentuan Zahid Bebas Atau Perlu Bela Diri

Titah Agong beri mesej jelas kepada ahli politik agar serius urus negara, pelihara perpaduan

Tuntutan segera AS$16 bilion dari Sulu melampau, kes masih berjalan – AGC

Cukai cecair vape tidak memadai demi kesihatan

5 terbunuh, 15 lagi cedera akibat serangan roket Israel

Katanya, tindakan tersebut dikatakan bersifat berat sebelah apabila sekolah persendirian lain yang sangat daif tidak diberikan peruntukan yang sewajarnya oleh kerajaan.

Malah, beliau berkata bukan sahaja sekolah persendirian, tetapi sekolah-sekolah kerajaan yang sangat daif terutama di pedalaman Sabah dan Sarawak yang sepatutnya diberikan serta diutamakan.

Justeru, beliau kesal kerajaan Malaysia Madani yang dipimpin Anwar hari ini bertindak secara di luar jangkaan apabila mengutamakan sekolah persendirian Cina, yang menerima bantuan jutaan ringgit daripada taikun serta pihak swasta.

Sebelum ini, Menteri Pengangkutan Loke Siew Fook mengumumkan kerajaan telah meluluskan peruntukan RM15.75 juta untuk 63 sekolah persendirian Cina di seluruh negara.

Loke berkata, permohonan peruntukan itu dibuat Presiden Dong Zong, Tan Tai Kim dan telah diluluskan oleh Perdana Menteri Anwar Ibrahim yang juga menteri kewangan.


Bangunan MACA dijangka dibuka semula 18 Mei depan

0

BANGI, Jumaat – Bangunan Akademi Pencegahan Rasuah Malaysia (MACA) yang terjejas akibat insiden tanah runtuh pada Selalu lalu dijangka dibuka semula pada 18 Mei depan.

Menteri Kerja Raya, Datuk Seri Alexander Nanta Linggi berkata, pembukaan semula akan dibuat selepas bekalan elektrik dan air serta sistem kumbahan dipulihkan dan laluan sementara siap dibina.

Alexander memaklumkan perkara itu selepas menerima taklimat daripada Ketua Pengarah Kerja Raya, Datuk Ahmad Redza Ghulam Rasool dan pasukan Cawangan Kejuruteraan Cerun Jabatan Kerja Raya (JKR).

“Secara spesifik, tempoh tiga minggu itu diperlukan bagi membolehkan kerja sementara dilaksanakan, antaranya pemasangan kepingan terpal (tarpaulin sheet) ke atas permukaan cerun terdedah yang bermula pada 26 April.

Artikel berkaitan

Johor kesan Orang Asli dieksploitasi demi kepentingan peribadi

KMUM tawar jadi penganjur debat Anwar-Najib

Selain KM, Melaka juga akan dapat barisan EXCO baharu – Zahid

RM200,000 Nilai Kompaun Dikeluarkan Setakat Ini

KJ, Shahidan sah tiada dalam senarai calon PAS Selangor

Menurut hantaran di Facebook beliau, pemasangan
sheet pile
 dan pembinaan laluan akses sementara akan mengambil masa dua minggu, bermula hari ini hingga 12 Mei depan.

Tambah beliau, pemasangan
Early Warning System
 (EWS) sebanyak enam nos sudah dibuat semalam manakala empat nos lagi akan dipasang selepas kerja sheet pile selesai.

Selain itu, pemasangan utiliti sementara mengambil masa dua minggu membabitkan Tenaga Nasional Bhd (TNB), Pengurusan Air Selangor Sdn. Bhd., (Air Selangor), Telekom Malaysia (TM) dan sistem air kumbahan.

Mengulas lanjut, Alexander berkata, kerja pembaikan kekal dijangka mengambil masa maksimum selama dua tahun membabitkan kerja mengukur, kajian penyiasatan tapak (SI), proses perolehan dan kerja pembinaan selama 12 bulan.

“Justeru, saya memohon kerjasama semua pihak supaya mematuhi arahan pihak berkuasa bagi mengelakkan kejadian tidak diingini,” katanya.


BN setuju pertahan Kerajaan Persekutuan

0

BANGI, Jumaat – Mesyuarat Dewan Tertinggi Barisan Nasional (BN) sebulat suara bersetuju mempertahankan kerajaan yang turut dianggotai BN.

Setiausaha Agung BN, Datuk Seri Dr Zambry Abd Kadir berkata, mesyuarat semalam yang dipengerusikan Timbalan Perdana Menteri, Datuk Seri Dr Ahmad Zahid Hamidi yang juga Pengerusi BN dihadiri semua parti komponen BN di Pusat Dagangan Dunia Kuala Lumpur (WTC KL).

Beliau berkata, mesyuarat membuat ketetapan untuk komited bersama-sama membangunkan agenda polisi rakyat terus dilaksanakan dan menyeru semua pemimpin daripada pelbagai lapisan masyarakat menjaga perpaduan serta keharmonian agar kestabilan politik dapat dijamin.

Artikel berkaitan

Dong Zong Sarawak Kecam Jabatan Pendidikan Pahang

Mampukah Ijazah Menjamin Peluang Pekerjaan

Angkat sumpah MB Negeri Sembilan berlangsung hari ini

Swatch ambil tindakan undang-undang terhadap kerajaan Malaysia

Kerusi DUN Batang Kali diisytihar kosong – Speaker DUN Selangor

“Dewan Tertinggi BN juga telah dimaklumkan secara mendalam persiapan parti bagi menghadapi pilihan raya di enam negeri iaitu Kedah, Pulau Pinang, Kelantan, Terengganu, Selangor dan Negeri Sembilan.

“Perbincangan juga melibatkan model kerjasama antara BN bersama parti-parti dalam kerajaan,” katanya dalam kenyataan yang dikongsikan di laman Facebook BN.

Selain itu, Zambry berkata, Dewan Tertinggi BN juga bersetuju untuk mengambil bahagian dalam Konvensyen Nasional Kerajaan Persekutuan di WTC KL pada 14 Mei ini.

Pada mesyuarat itu, parti komponen melalui presiden masing-masing merakamkan ucapan tahniah kepada Ahmad Zahid dan Datuk Seri Mohamad Hasan kerana menang jawatan Presiden UMNO serta Timbalan Presiden UMNO tanpa bertanding dalam pemilihan UMNO sesi 2023-2026.

Selain itu, ucapan tahniah juga dirakamkan kepada seluruh kepimpinan Majlis Tertinggi serta Kepimpinan UMNO setiap peringkat atas kemenangan pada pemilihan itu.

Menurut Zambry, Mesyuarat Dewan Tertinggi turut bersetuju dengan pelantikan Datuk Seri Johari Abdul Ghani sebagai Bendahari Agung BN; Dr Muhamad Akmal Saleh serta Datuk Nurul Amal Mohd Fauzi masing-masing sebagai wakil Pergerakan Pemuda dan Puteri.

Turut dilantik pengganti wakil UMNO dan Parti Bersatu Rakyat Sabah (PBRS) ke Dewan Tertinggi iaitu Menteri Besar Pahang Datuk Seri Wan Rosdy Wan Ismail; Menteri Pendidikan Tinggi Datuk Seri Mohamed Khaled Nordin dan Ketua Penerangan PBRS Datuk Fredie Sua.

Mesyuarat juga mengumumkan pelantikan Jawatankuasa Penyelaras Negeri serta bahagian. – BERNAMA


i-Guru syor galak semula SOP COVID-19 di sekolah

0

BANGI,  Jumaat –  Kementerian Pendidikan (KPM) dan Kementerian Kesihatan (KKM) perlu mencari pendekatan terbaik susulan penularan varian baharu digelar XBB. 1.16 atau Arcturus, yang mencetuskan kebimbangan serta menjadi punca peningkatan kes COVID-19 kebelakangan ini.

Presiden Ikatan Guru-Guru Muslim Malaysia (i-Guru), Ustaz Mohd Azizee Hasan berkata, tindakan itu penting bagi memastikan keselamatan dan kesihatan murid terus terjamin, terutama sepanjang berada di kawasan sekolah.

“Dalam pada itu, pematuhan prosedur operasi standard (SOP) yang betul juga perlu diperkenalkan semula terutama ketika sesi pembelajaran bermula selepas cuti sambutan Aidilfitri ini.

“Semua pihak juga disaran supaya sentiasa menitikberatkan penjagaan kebajikan, kesihatan dan keselamatan murid,” katanya dalam kenyataan, hari ini.

Artikel berkaitan

Anwar enggan layan ‘celoteh’ tak relevan Mahathir

Sarimah kecewa berita palsu terlantar sakit tersebar

KPM tidak bercadang wujud silibus baharu berkaitan patriotisme

Saya Yakin Dengan BERSATU – Rashid Hasnon

Siasatan terhadap Sanusi masih belum selesai – Sultan Selangor

Sebelum ini, KKM mencadangkan supaya pemakaian pelitup muka diwajibkan semula di sekolah bagi mengekang lonjakan kes COVID-19 susulan penularan varian XBB.1.16, atau dikenali sebagai Arcturus.

Malah, Menteri Kesihatan, Dr Zaliha Mustafa mendedahkan, terdapat enam lagi kes baharu berkait dengan varian Arcturus iaitu empat di Selangor dan dua di Kuala Lumpur.

Terdahulu, penularan Acturus di Malaysia dilaporkan pada awal bulan ini iaitu enam kes pertamanya di Sarawak.

Susulan perkembangan itu, Ustaz Mohd Azizee menggesa semua pihak mengutamakan penjagaan kesihatan diri seperti kerap membasuh tangan dan menggalakkan kembali pemakaian pelitup muka.

“Pemakaian pelitup muka juga digalakkan semula di sekolah bagi mengekang lonjakan kes COVID-19, selain sekiranya mengalami gejala yang membimbangkan selain berada di tempat sesak,” katanya.

“Ujian saringan COVID-19 juga wajar dilakukan sekiranya bergejala dan terus mengunjungi klinik apabila berlaku komplikasi,” katanya.

Dalam pada itu, beliau menggesa ibu bapa supaya memberikan kerjasama dengan pihak sekolah berkaitan anak-anak mereka, termasuk mematuhi SOP yang ditetapkan. – ISMAWEB


Jangan takutkan orang Melayu dengan gelombang hijau – Tun Mahathir

0

BANGI, Jumaat – Tun Dr Mahathir Mohamad mengingatkan Perikatan Nasional (PN) supaya tidak menakutkan orang Melayu dengan ‘gelombang hijau’.

Bekas Perdana Menteri itu berkata, Malaysia ditadbir oleh kerajaan majoriti Melayu selama 60 tahun dan sepanjang tempoh itu, pembangunan yang pesat telah berlaku.

“Bahkan kaum bukan Melayu mencapai banyak kemajuan.

Artikel berkaitan

Lupus Kenderaan Lebih 10 Tahun Belum Sesuai Dilaksanakan

Mas Ermieyati dilantik Pengerusi PAC

Kerajaan Johor Mahu Pengkhianat Dihukum

Tidak mahu bahasa ibunda hanya jadi simbol, BERJASA sokong teks BM versi rasmi Perlembagaan

Kuza, Kuni diarah failkan pembelaan terhadap saman fitnah

“Hal demikian tak usahlah cuba menakutkan pemerintahan orang Melayu dengan menconteng mereka warna hijau,” katanya menerusi Facebook pada Jumaat.

PAS melalui PN sebelum ini dilihat berusaha untuk mengekalkan momentum penguasaan di Kelantan, Terengganu dan Kedah seterusnya menawan Selangor, Pulau Pinang dan Negeri Sembilan pada Pilihan Raya Negeri (PRN) akan datang.

Gelombang hijau yang berlaku pada Pilhan Raya Umum ke-15 (PRU15) lalu menyaksikan PN menang kesemua kerusi Parlimen di Kelantan, Terengganu dan hanya tewas satu kerusi di Kedah.


NGO alam sekitar dakwa kelulusan projek tambak laut Pulau Pinang meragukan

0

BANGI, Jumaat –
Persatuan Aktivis Sahabat Alam (Kuasa) menganggap kelulusan projek tambakan laut selatan Pulau Pinang atau kini dikenali sebagai Penang South Island (PSI) sebagai satu keputusan yang  meragukan.

Pengerusi Kuasa, Hafizudin Nasarudin berkata, Kelulusan Laporan Penilaian Kesan Kepada Alam Sekeliling (EIA) berkaitan PSI menimbulkan keraguan apabila kelulusan pertama itu diluluskan pada hari terakhir perkhidmatan
Ketua Pengarah Jabatan Alam Sekitar Pulau Pinang.

Keputusan kelulusan itu akan memberi kesan yang buruk untuk jangka masa pendek dan panjang terhadap alam sekitar serta kepada mereka yang berpendapatan berasaskan kehidupan laut.

Tambahnya lagi, kelulusan yang diberikan untuk projek PSI ini juga satu keputusan yang meragukan kerana kelulusan pertama itu diluluskan pada hari terakhir perkhidmatan Ketua Pengarah Jabatan Alam Sekitar Pulau Pinang.

Artikel berkaitan

Ini Negara China Atau Malaysia – Prof Redhuan Tee Abdullah

Menteri alih tumpuan, ganggu tugas penjawat awam : Kesatuan

Visa Furada – Berhati-Hati Jangan Sampai Duit Hangus

Aminuddin mahu Bantu Selesaikan Masalah Pendidikan Penduduk Setempat Temerloh

Jawatankuasa Pilihan Khas Mesyuarat Rabu Depan

“Saya tidak bersetuju sama sekali dengan kelulusan Projek Pulau Pinang ini.

“Salah satu sebabnya adalah saya nampak kelulusan ini ada sedikit kontroversi.

“Pada kelulusan yang pertama ia diluluskan pada hari terakhir Ketua Pengarah Jabatan Alam Sekitar berkhidmat,” katanya.

Beliau menambah, isi kandungan laporan yang dikeluarkan EIA juga tidak terkandung sebarang data yang menunjukkan kawasan berkenaan mempunyai terumbu karang serta lubuk bagi sumber protein seperti ikan, ketam, udang dan sebagainya.

Malah, laporan berkenaan hanya menunjukan lokasi pembinaan itu hanyalah sebagai kawasan yang miskin dan tidak banyak sumber marin.

“Ada maklumat yang digelapkan contohnya adalah maklumat kawasan di situ merupakan kawasan untuk penangkapan udang, ada sarang ikan,ketam dan sebagainya.

“Tapi dalam report EIA tiada, malah dalam report EIA juga cakap kawasan berkenaan adalah kawasan yang miskin dan tidak banyak sumber marin” Katanya.

Projek Pulau Pinang Selatan ini membabitkan pembangunan tiga pulau buatan, dengan keluasan 1,700 hektar di perairan Permatang Damar Laut, dekat Bayan Lepas.

Kelulusan diberikan untuk pembinaan tiga pulau, yang ketika ini dinamakan sebagai A (berkeluasan 930 hektar), B (445 hektar) dan C ( 323 hektar).


Ops Sudan selesai, 30 rakyat Malaysia selamat tiba di KLIA

0

BANGI, Jumaat – Dengan ketibaan 30 rakyat Malaysia yang terperangkap di Sudan di Lapangan Terbang Antarabangsa Kuala Lumpur (KLIA) pada petang Jumaat, Ops Sudan yang dilancarkan sejak 15 April lalu dianggap selesai.

Menteri Luar Negeri, Datuk Seri Zambry Abdul Kadir berkata Wisma Putra bagaimanapun akan terus memantau rapi perkembangan konflik terbabit.

“Ops Sudan telah selesai, cuma kita (Wisma Putra) masih terus ikuti perkembangan ini, berdasarkan jumlah rakyat Malaysia yang berdaftar, itu bilangan sekiranya ada lagi yang belum berdaftar, kita harapkan mereka akan hubungi kita.

Artikel berkaitan

Kerajaan Anwar diminta kembalikan tanah rezab Melayu yang diceroboh – BERJASA

JAIS batal kuliah Ustaz Azhar Idrus di Masjid Tengku Ampuan Bukit Jelutong

Agong zahir penghargaan kepada Arab Saudi urus jemaah haji

147 ketua Wanita UMNO bahagian tidak lagi menyokong Noraini

Konsep Madani hasil pengalaman, perjuangan panjang Anwar

“Seperti yang saya telah umum sebelum ini, selain daripada usaha mengeluarkan rakyat Malaysia 30 orang, kita juga turut membantu mengeluarkan rakyat negara lain seperti Singapura, Amerika Syarikat, Kemboja dan Sudan,” jelasnya.

Beliau berkata demikian dalam sidang media selepas menyambut ketibaan 30 rakyat Malaysia dari Sudan di KLIA hari ini.

Hadir sama, Timbalan Menteri Luar, Datuk Mohamad Alamin.

Kesemua 30 rakyat Malaysia terbabit tiba dengan menaiki pesawat Saudi Arabia Airlines kira-kira jam 3.03 petang tadi.

Mengulas mengenai perjalanan rakyat Malaysia sepanjang misi evakuasi berlangsung, Zambry turut menzahirkan ucapan terima kasih dan penghargaan kepada Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah dan Perdana Menteri, Datuk Seri Anwar Ibrahim di atas keprihatinan membantu Wisma Putra.

“Kita sedia maklum seluruh negara mengikuti secara dekat apa yang berlaku di Sudan.

“Bagi pihak kerajaan, junjungan kasih diucapkan kepada Yang di-Pertuan Agong atas keprihatinan baginda mengikuti setiap detik dan perkembangan rakyat Malaysia di Sudan.

“Saya juga ingin ucapkan terima kasih kepada Perdana Menteri atas keprihatinan beliau yang turut ikut setiap perkembangan dan ambil langkah untuk memastikan misi ini berjaya,” katanya lagi.

Mengulas lanjut mengenai perjalanan rakyat Malaysia menaiki bas dari Khartoum, Sudan ke pelabuhan Sudan mengambil masa 30 jam.

Jelas Zambry, pelbagai pendekatan diambil dalam misi evakuasi kali ini, termasuk menggunakan laluan lebih selamat.

“Keadaan yang berlaku di Sudan kali ni keadaan secara tiba-tiba, dan saya ingin sebut di sini, di Libya, kawasan peperangan di luar ibu kota.

“Di Sudan di dalam kawasan ibu kota itu sendiri, menyebabkan semua berada dalam keadaan terpinga-pinga, ini menyebabkan kita perlu ambil pendekatan yang terpantas untuk keluarkan rakyat kita,” katanya.

Ujarnya lagi, pelbagai langkah diambil sebelum keputusan membawa keluar 30 rakyat Malaysia daripada Khartoum ke Pelabuhan Sudan dibuat.


Penerbangan pertama haji dijangka 21 Mei

0

BANGI, Jumaat – Penerbangan pertama bagi jemaah haji Malaysia pada tahun ini dijangka pada 21 Mei ini.

Pengerusi Lembaga Tabung Haji (TH), Tan Sri Azman Mokhtar berkata, berbanding tahun 2022, proses penghantaran jemaah pada tahun ini berbeza kerana jumlah dan operasi ibadah itu akan kembali ke tahap normal.

Beliau berkata, ketika ini, TH masih belum mengetahui jumlah sebenar jemaah yang akan menunaikan haji memandangkan TH masih dalam proses mengemukakan rayuan kuota tambahan.

“Insya-Allah dengan tambahan kuota nanti, lebih ramai jemaah haji akan kita uruskan,” katanya pada sidang media pengumuman agihan keuntungan TH tahun 2022 di Kuala Lumpur hari ini.

Artikel berkaitan

Keputusan semakan sabitan buktikan kes SRC Najib bukan bermotif politik

Sekolah Vernakular Bukan Badan Awam, Layakkah Dapat Peruntukan?

KPDNHEP jamin isu harga, bekalan ayam selesai dua minggu

Hubungan Malaysia-Amerika punca Arab Saudi jauhkan diri?

Ketepikan Masalah Dalaman – Ahmad Zahid

Mengulas agihan keuntungan TH, Azman berkata, TH mengambil pendekatan pelaburan yang lebih berhati-hati berlandaskan lokasi aset strategik untuk menghadapi persekitaran yang tidak menentu.

“Alhamdulillah, usaha ini telah membantu dalam penjanaan hasil bagi memastikan kadar agihan yang berpatutan bagi tahun kewangan 2022,” katanya lagi.

Pengiraan agihan keuntungan tahunan 2022 TH adalah berdasarkan purata baki minimum bulanan yang disimpan sepanjang tahun iaitu sebagaimana pengiraan tahun-tahun sebelum ini.


Pengumuman peruntukan sekolah persendirian cina dipersoal

0

BANGI, Jumaat – Pengumuman kelulusan bantuan khas RM15.75 juta kepada 63 sekolah persendirian Cina di seluruh negara mencetuskan pertikaian dan polemik daripada pelbagai pihak.

Bukan sahaja sejumlah peruntukan besar bantuan yang diberikan kerajaan menjadi isu, malah pengumuman oleh Menteri tidak berkaitan turut menimbulkan tanda tanya.

Peguam, Mohd Khairul Azam Abdul Aziz turut mempersoalkan tindakan Menteri Pengangkutan, Anthony Loke yang juga Setiausaha Agung DAP mengumumkan kelulusan berkenaan melalui satu kenyataan media berbahasa Cina, baru-baru ini.

Artikel berkaitan

Keputusan Keabsahan Sekolah Vernakular 29 Disember

Mohamad fokus siapkan kapal LCS secepat mungkin

Mustahil hari raya disambut pada Jumaat

Kerajaan perlu rangka undang-undang khas kekang LGBT – Presiden ISMA

Tuduhan Muhyiddin bermotif politik? Anwar tidak campur tangan dakwaan

“Pengumuman kelulusan bantuan kerajaan RM15.75 juta kepada sekolah persendirian Cina dibuat oleh Setiausaha Agung DAP, yang kononnya bukan parti politik yang menjaga kepentingan Cina di Malaysia selepas MCA hilang sokongan masyarakat Cina.

Mohd Khairul Azam menegaskan, pengumuman keputusan eksekutif itu sepatutnya diumumkan Perdana Menteri, Datuk Seri Anwar Ibrahim.

Menerusi hantaran di Facebooknya, beliau secara sinis membandingkan adakah peruntukan sekolah swasta dan sekolah persendirian bukan Cina turut layak mendapatkan bantuan sama daripada kerajaan.

“Sekolah swasta dan sekolah persendirian bukan cina adakah layak mendapat bantuan yang sama?

Beliau berkata demikian susulan permohonan peruntukan dibuat Presiden Dong Zong, Tan Tai Kim diluluskan Perdana Menteri yang juga Menteri Kewangan.

Peruntukan itu membenarkan RM250,000 diterima setiap sekolah persendirian itu selepas dua minggu cuti hari raya.


PSI sudah lalui semua pertimbangan teknikal – KM P.Pinang

0

BANGI,  Jumaat – Projek Pulau Pinang Selatan (PSI) yang mendapat kelulusan penilaian kesan alam sekitar (EIA) sudah melalui semua pertimbangan teknikal yang diperlukan daripada pelbagai agensi dan jawatankuasa kerajaan.

Ketua Menteri, Chow Kon Yeow, berkata proses itu menuntut masa dan usaha yang cukup banyak sebelum kelulusan EIA diterima.

Bercakap pada sidang media di pejabatnya di Komtar pada Khamis, beliau berkata, kelulusan itu diberikan berdasarkan laporan EIA baharu yang dikemukakan selepas laporan sebelum ini dibatalkan pada 2021.

Beliau juga menjelaskan, meskipun kelulusan EIA untuk projek tambak laut bernilai RM11 bilion itu sudah diperoleh, tiada sebarang halangan untuk mana-mana pihak membuat rayuan.

Artikel berkaitan

Houthi larang import Sweden, tanda protes bakar al-Quran

Kes Crack House Comedy Club : Amira sudah diberitahu elak sensitiviti agama

Wartawan Pakistan hilang telah dihantar pulang

Suami Atau Bekas Suami Berdepan Sekatan Bank

Fadhlina sangkal dakwaan Bee Yin

Katanya,  sesiapa sahaja boleh mengambil tindakan untuk merayu kelulusan terbaharu yang diberikan. Itu di luar (bidang kuasa) kita.

“Apa yang boleh saya katakan ialah laporan EIA sudah melalui semua pertimbangan teknikal yang diperlukan daripada pelbagai agensi dan jawatankuasa kerajaan,” katanya.

Kelulusan untuk PSI yang membabitkan pembinaan tiga pulau buatan manusia dengan keluasan 1,700 hektar di perairan Permatang Damar Laut, dekat Bayan Lepas, diterima melalui surat bertarikh 11 April lalu daripada Jabatan Alam Sekitar (JAS) Putrajaya, dengan turut disertakan 71 syarat yang perlu dipenuhi kerajaan negeri.

Antara syarat kelulusan EIA itu termasuk keperluan meneruskan pelaksanaan Skim Pelan Pengurusan Impak Sosial (SIMP) dan Pelan Induk Pengimbangan Ekologi (PEOM) projek berkenaan.

Kelulusan diberi untuk pembinaan tiga pulau yang ketika ini dinamakan sebagai A (berkeluasan 930 hektar), B (445 hektar) dan C (323 hektar).

Kerja penambakan akan bermula di Pulau A membabitkan kawasan seluas 283 hektar yang dijangka mengambil masa sembilan tahun untuk disiapkan dan bakal dijadikan sebagai Taman Teknologi Hijau.

Kon Yeow berkata, apa yang penting dalam projek tambakan laut yang mencetus kontroversi itu adalah dari segi pematuhan.

“Jika projek itu tidak dibenarkan untuk dilaksanakan, bagaimana mereka boleh membuktikan mereka boleh mematuhi syarat yang ditetapkan? Ujian sebenar adalah pada pelaksanaan dan bukan pada kelulusan,” katanya.

Kon Yeow semalam ketika mengumumkan mengenai kelulusan EIA yang diterima, berkata sebarang kerja penambakan hanya akan dimulakan selepas kelulusan Pelan Pengurusan Alam Sekitar (EMP) diperoleh, yang dijangka pada suku ketiga tahun ini.

Susulan kelulusan itu, kekecewaan dibangkitkan pelbagai pihak termasuk kumpulan alam sekitar dan nelayan yang mendakwa kebimbangan dibangkitkan mereka selama ini sebagai sia-sia.

Ditanya mengenai permintaan SAM untuk mendedahkan 71 syarat yang perlu dipatuhi kerajaan negeri, Kon Yeow menerangkan secara ringkas 15 bahagian daripada 71 syarat itu.

Antara syarat berkenaan termasuklah pematuhan kepada Akta Alam Sekitar daripada segi kerja pengorekan dan penambakan, kawalan pencemaran udara, air dan bunyi, pelan tindak balas kecemasan di tapak dan luar tapak dan penyediaan EMP.

Syarat nombor 70 ialah keperluan untuk memaklumkan kepada JAS jika terdapat sebarang perubahan dalam projek dalam tempoh 30 hari selepas perubahan itu.

“Syarat terakhir ialah rakan kongsi penyampai projek perlu mematuhi sebarang syarat dan keperluan tambahan yang ditetapkan oleh JAS mengikut Akta Alam Sekitar.

“Seperti yang saya katakan, projek ini sudah melalui proses yang panjang dan ia mampu mengubah Pulau Pinang ke peringkat seterusnya,” katanya.

Butiran projek PSI boleh didapati di laman web Penang Infrastructure Corporation Sdn Bhd di
penanginfra.com
 – BEBASNEWS


Petisyen rayuan Najib tidak dibincang Lembaga Pengampunan

0

BANGI, Jumaat – Lembaga Pengampunan yang bersidang pagi tadi tidak membincangkan mengenai petisyen rayuan pengampunan yang difailkan oleh Datuk Seri Najib Razak untuk diampun dan dibebaskan daripada penjara.

Pada persidangan tersebut, petisyen pengampunan terhadap Najib tidak dibentang oleh Bahagian Hal Ehwal Undang-Undang (BHEUU) Jabatan Perdana Menteri selaku urus setia lembaga terbabit.

Memetik laporan
Berita Harian
, Persidangan Lembaga Pengampunan bermula jam 11 pagi itu dipengerusikan Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah.

“Sidang hari ini tidak membincangkan petisyen Najib kerana kes sabitan dan hukuman 12 tahun penjara serta denda RM210 juta yang dikenakan ke atasnya kerana menyeleweng dana SRC International Sdn. Bhd., baharu sahaja difailkan.

Artikel berkaitan

Anthony Loke belum terima laporan menteri buat kecoh di KLIA

Jom ziarah gereja esok dibatalkan – CEO Impact Malaysia

AUKU dijangka dipinda hujung tahun ini

Ahli Politik Terlibat Dalam Jawatankuasa Khas Rumah Berhala

“Saya Tidak Terima Wang Dari UKSB’’ – Khairy Jamaluddin

“Petisyen yang difailkan beliau perlu mengikut giliran. Persidangan yang berlangsung hari ini hanya membincangkan kes-kes terdahulu yang diterima lebih awal oleh urus setia Lembaga Pengampunan,” kata sumber hari ini.

Tahun lalu, Yang Dipertua Dewan Rakyat ketika itu, Tan Sri Azhar Azizan Harun dalam kenyataan media berkata, Najib sudah memfailkan petisyen pengampunan dan memaklumkan menerima serahan beberapa dokumen antaranya salinan permohonan pengampunan mengikut Perkara 42 Perlembagaan Persekutuan bertarikh 1 September tahun lalu.

Beliau turut menerima salinan surat daripada Tetuan Shafee & Co yang melampirkan permohonan pengampunan itu dan diakui terima oleh Ketua Pengarah BHEUU JPM pada 2 September tahun lalu.

Dalam penghakiman pada 31 Mac lalu, panel lima hakim Mahkamah Persekutuan dalam keputusan majoriti 4-1, menolak permohonan Najib menyemak semula sabitan dan hukuman penjara 12 tahun serta denda kerana menyeleweng RM42 juta dana SRC International Sdn Bhd.

Hakim Besar Sabah dan Sarawak, Datuk Abdul Rahman Sebli mempengerusikan panel lima hakim terbabit yang turut dianggotai Hakim Mahkamah Persekutuan, Datuk Rhodzariah Bujang; Datuk Nordin Hassan dan Datuk Vernon Ong Lam Kiat serta Hakim Mahkamah Rayuan, Datuk Abu Bakar Jais.

Dalam permohonan itu, Najib, 69, yang kini menjalani hukuman di Penjara Kajang memohon membatalkan keputusan yang dibuat panel lima hakim Mahkamah Persekutuan dipengerusikan Ketua Hakim Negara, Tun Tengku Maimun Tuan Mat pada 23 Ogos tahun lalu.

Pada 28 Julai 2020, Hakim Mahkamah Tinggi, Datuk Mohd Nazlan Mohd Ghazali mendapati Najib bersalah terhadap tujuh tuduhan pecah amanah, menyalahgunakan kuasa dan pengubahan wang haram dan memerintahkannya dipenjara 12 tahun dan didenda RM210 juta.

Keputusan Mahkamah Tinggi itu kemudiannya dikekalkan oleh panel tiga hakim Mahkamah Rayuan yang bersidang pada 9 Disember 2021.

Majlis Kerja Tertinggi (MKT) UMNO yang bermesyuarat pada 7 April lalu memohon ihsan Yang di-Pertuan Agong untuk mempertimbangkan pengampunan penuh kepada Najib.

Setiausaha Agung UMNO, Datuk Dr Asyraf Wajdi Dusuki berkata, ia sebagaimana kuasa diperuntukkan mengikut Perkara 42 (1) Perlembagaan Persekutuan.

Sehubungan itu, MKT sebulat suara bersetuju memohon menghadap bagi mempersembahkan warkah rayuan kepada Yang di-Pertuan Agong berserta memorandum ditandatangani seluruh kepimpinan UMNO daripada 191 Bahagian termasuk Wanita dan sayap Pergerakan Pemuda serta Puteri UMNO.

Semalam, parti AMANAH kepada Yang di-Pertuan Agong dan Lembaga Pengampunan agar menolak permohonan Najib untuk diampun dan dibebaskan dari penjara.

Dalam kenyataan dikeluarkan Pengarah Komunikasi AMANAH, Khalid Abd Samad, parti itu berpendirian, hanya dengan cara itu sahaja nama baik negara dan komitmen untuk memerangi rasuah dan penyalahgunaan kuasa dapat dijaga. – BERITAHARIAN


Sultan Kedah berangkat ke Rumah Terbuka Malaysia Madani esok

0

BANGI, Jumaat – Sultan Kedah Sultan Sallehuddin Sultan Badlishah berkenan berangkat ke Majlis Rumah Terbuka Aidilfitri Malaysia Madani di Kedah esok.

Menteri Komunikasi dan Digital, Fahmi Fadzil dalam kenyataan hari ini berkata, Kerajaan Persekutuan menjunjung kasih atas limpah perkenan baginda yang sudi mencemar duli menghadiri majlis berkenaan.

“Keberangkatan baginda pastinya akan menambah lagi seri Rumah Terbuka Aidilfitri Malaysia Madani, sekali gus memberi peluang kepada rakyat Kedah untuk meraikan Aidilfitri bersama-sama Kebawah Duli Yang Maha Mulia Tuanku,” katanya dalam kenyataan hari ini.

Artikel berkaitan

Kelab Komedi Tiada Lesen Hiburan

Tidak adil sekat perhimpunan orang Melayu – Aminuddin Yahaya

Pemandu Preve Rempuh Kedai Perabot Bukan Mabuk Tapi Pitam

Penubuhan pasukan khas D11 bantu banteras aktiviti pornografi kanak-kanak

Keluarga Nazrin Hassan Mohon Pendakwaan Fail Rayuan

Majlis itu akan diadakan bermula 10 pagi hingga 2 petang bertempat di Hotel Raia, Alor Setar.

Sebelum ini, Perdana Menteri Datuk Seri Anwar Ibrahim menjemput orang ramai untuk hadir ke Rumah Terbuka Aidilfitri Malaysia MADANI bersama beliau di enam lokasi bermula di Kedah esok. – BERNAMA


Tabung Haji umum 3.10 peratus agihan keuntungan tahun 2022

0

BANGI, Jumaat – Lembaga Tabung Haji (TH) mengumumkan agihan keuntungan tahun kewangan 2022 pada kadar 3.1 peratus setelah mengambil kira zakat 2.57 peratus.

Menteri di Jabatan Perdana Menteri (Hal Ehwal Agama), Datuk Dr Mohd Naim Mokhtar berkata, agihan berjumlah RM2.65 bilion itu bakal memberi manfaat kepada lebih 8.7 juta pendeposit TH.

“Agihan keuntungan ini adalah kompetitif mengambil kira antara lain ia lebih tinggi daripada purata kadar deposit tetap perbankan Islam bagi tempoh 12 bulan iaitu 2.34 peratus dan zakat telah dilunaskan bagi pihak pendeposit,” katanya.

Artikel berkaitan

Ada rakyat Malaysia jadi tali barut, dalang tuntutan Kumpulan Sulu

Sejarah Melayu banyak dipadam, dipesongkan pihak-pihak tertentu

1.75 juta kenderaan dijangka memasuki ibu negara malam ini

Sejarah tercipta, pembangkang lenyap di Terengganu

KPT tidak kompromi dakwaan UiTM Holdings rugi RM157 juta

Sementara itu, Pengerusi TH, Tan Sri Azman Mokhtar berkata, jumlah agihan berkenaan dikira setelah agensi itu melunaskan zakat sebanyak RM97 juta kepada semua Majlis Agama Islam Negeri bagi pihak pendeposit, menjadikan jumlah terkumpul sebanyak RM1.27 bilion sehingga kini.

Beliau menjelaskan, pengiraan dividen adalah berdasarkan purata baki minimum bulanan yang disimpan sepanjang tahun sebagaimana pengiraan tahun-tahun sebelum ini.

“TH telah mengambil pendekatan pelaburan yang lebih berhati-hati berlandaskan alokasi aset strategik untuk menghadapi persekitaran yang tidak menentu.

“Alhamdulillah, usaha ini telah membantu dalam penjanaan hasil bagi memastikan kadar agihan yang berpatutan bagi tahun kewangan 2022,” ujarnya.

Para pendeposit boleh menyemak agihan keuntungan yang dikreditkan ke akaun masing-masing bermula pukul 12 tengah hari pada Sabtu ini menerusi platform THiJARI, kaunter TH, kaunter Bank Islam, Bank Rakyat dan saluran elektronik bank rakan strategik TH yang lain.